Φορείς δασοπυρόσβεσης - ΠΥΡΟΣΒΕΣΤΙΚΟ ΣΩΜΑ\nHome Μελισσοκόμος Αφιερώματα Πυρκαγιές και δασοπροστασία Φορείς δασοπυρόσβεσης - ΠΥΡΟΣΒΕΣΤΙΚΟ ΣΩΜΑ\nΤο Πυροσβεστικό Σώμα (Π.Σ.) έχει την ευθύνη για την οργάνωση του κατασταλτικού μηχανισμού δασοπυρόσβεσης (αναγγελία - άμεση επέμβαση - κατάσβεση - φύλαξη), συνεπικουρούμενο στο έργο του από τους λοιπούς κρατικούς φορείς, όταν αυτό ζητηθεί. Το Αρχηγείο του Π.Σ. είναι το όργανο που εφαρμόζει την πολιτική του Υπουργείου Δημόσιας Τάξης στο θέμα της αντιμετώπισης των πυρκαγιών δασών και υλοποιεί τις σχετικές\nαποφάσεις. Ο συντονισμός όλων των δυνάμεων πυρόσβεσης, των αρχών ή φορέων, που παρέχουν τη συνδρομή τους σε μέσα και προσωπικό σε μια πυρκαγιά, ανήκει στον\nεπικεφαλής των πυροσβεστικών δυνάμεων. Αυτή είναι και η πλέον ουσιαστική διαφορά από το σύστημα δασοπυρόσβεσης που ίσχυε πριν το 1998, όπου το συντονισμό στα συμβάντα\nτον είχε ο Δασάρχης της περιοχής.\nΤο Π.Σ. διοικείται κεντρικά από το Αρχηγείο με έδρα την Αθήνα, ενώ υπάρχουν περιφερειακές, νομαρχιακές και τοπικές υπηρεσίες και πυροσβεστικοί σταθμοί. Κομβικό ρόλο παίζει η περιφερειακή διοίκηση που είναι η πλέον ουσιαστική και στην οποία αναφέρονται οι διοικήσεις των Νομών και των υποδιαιρέσεών τους.\nΜε βάση την ισχύουσα νομοθεσία, το Π.Σ. εκδίδει πυροσβεστικούς κανονισμούς και διατάξεις για την πρόληψη και αντιμετώπιση πυρκαγιών σε δάση, δασικές και αγροτικές εκτάσεις, θέτει κατά την αντιπυρική περίοδο τον μηχανισμό πυροπροστασίας σε αυξημένη ετοιμότητα, οργανώνει σύστημα αναγγελίας υπαιθρίων πυρκαγιών με τη στελέχωση των αναγκαίων παρατηρητηρίων - πυροφυλακίων και την κατάλληλη διασπορά των οχημάτων και των εναέριων μέσων.\nΤο Αρχηγείο του Π.Σ. καταρτίζει τον τελικό σχεδιασμό αντιπυρικής προστασίας και κατανέμει το απαραίτητο εποχικό προσωπικό στις περιφερειακές του υπηρεσίες, εξασφαλίζει την ημερήσια έκδοση δελτίου πρόβλεψης κινδύνου πυρκαγιάς επόμενης ημέρας για όλους τους νομούς της χώρας ή και υποδιαιρέσεις αυτών. Οι κατά τόπους νομαρχιακές διοικήσεις του Π.Σ. υποβάλλουν στις οικείες Νομαρχίες μέχρι τέλους Μαρτίου κάθε έτους τον συνολικό σχεδιασμό για την άμεση αναγγελία και καταστολή των πυρκαγιών δασών και γενικότερα της υπαίθρου, ο οποίος πρέπει να συνοδεύεται από χάρτες.\nΌταν υπάρξει πληροφορία για την έναρξη πυρκαγιάς, στο τηλεφωνικό κέντρο (199) στην πρωτεύουσα κάθε νομού, το Π.Σ. υποχρεούται σε άμεση κινητοποίηση του προσωπικού και των μέσων για τη γρήγορη και αποτελεσματική επέμβαση και παράλληλα ενημερώνει το συντονιστικό όργανο του Π.Σ. (Σ.Ε.Κ.Υ.Π.Σ.), εκτιμά τη σοβαρότητα της πυρκαγιάς και ζητά αναλόγως τη συνδρομή των λοιπών εμπλεκομένων φορέων όταν αυτή απαιτείται, ζητά αεροπορική προσβολή και αν χρειαστεί επιτάσσει τα απαραίτητα μέσα από ΟΤΑ και άλλους φορείς. Η πρώτη επίσκεψη στη φωτιά έχει και τη δυνατότητα προσβολής.\nΟ Περιφερειάρχης του ΠΣ είναι ο επιχειρησιακός επικεφαλής. Μπορεί να συνεργαστεί με όποιον κρίνει αυτός απαραίτητο εκείνη τη στιγμή. Δεν είναι ανάγκη να παρίσταται ο ίδιος σε κάθε συμβάν, αφού μπορεί να συντονίσει και ο τοπικός διοικητής.\nΜετά την πυρκαγιά, το Π.Σ. είναι υπεύθυνο για τη φύλαξη της καμένης έκτασης από κινδύνους αναζωπύρωσης, ενώ ενημερώνει εγγράφως την οικεία Περιφέρεια, τη Νομαρχία και τις αρμόδιες κατά τόπο δασικές υπηρεσίες για όλες τις πυρκαγιές καθώς και για την καείσα έκταση σε κάθε πυρκαγιά.\nΤο Π.Σ. δεν διαθέτει ειδική ξεχωριστή διοικητική οργάνωση για τη δασοπυρόσβεση. Το προσωπικό και τα μέσα που επιστρατεύονται για τη δασοπυρόσβεση χρησιμοποιούνται και για την υπόλοιπη πυροσβεστική δραστηριότητα.\nΗ εκπαίδευση των μόνιμων στελεχών του Π.Σ. γίνεται στην Πυροσβεστική Ακαδημία, σε τρεις βασικές σχολές: των Πυροσβεστών, των Αρχιπυροσβεστών και των Ανθυποπυραγών. Διδάσκονται μαθήματα δασοπυρόσβεσης, αλλά ελάχιστα ο χειρισμός της βλάστησης. Οι εποχικοί δασοπυροσβέστες προσλαμβάνονται με 5μηνες (πλέον 8μηνες) συμβάσεις και δεν λαμβάνουν καμία εκπαίδευση καθώς προσλαμβάνονται πολύ αργά και δεν υπάρχει χρόνος. Μαθαίνουν πρακτικά από την εμπειρία που αποκομίζουν. Η πλειονότητα των θυμάτων του Π.Σ. από τις φωτιές είναι εποχικοί δασοπυροσβέστες.\nΦαίνεται πως δεν υπάρχει ισοκατανομή του ανθρώπινου δυναμικού σε όλες τις Περιφέρειες όπου αναπτύσσονται πυροσβεστικές μονάδες, με τις κεντρικές πόλεις (Αθήνα - Θεσσαλονίκη) να συγκεντρώνουν περισσότερα άτομα αλλά και περισσότερες αιτήσεις μετάθεσης. Ως αποτέλεσμα, η Περιφέρεια εμφανίζεται υποστελεχωμένη.\nΤον τελευταίο καιρό συνηθίζεται ο Περιφερειακός Διοικητής του Π.Σ. να παρίσταται σε όλα τα συμβάντα, ειδικά κάτω από την πίεση της κοινής γνώμης, των πολιτικών και των ΜΜΕ, κάτι που δεν διευκολύνει το έργο του. Επίσης, έχει αναφερθεί ότι σε πολλές περιπτώσεις πολιτικοί και ΜΜΕ παρεμβαίνουν στο έργο του συντονισμού και απαιτούν αλλαγή του τρόπου κατανομής των μέσων (ιδιαίτερα εναέριων) και θέτουν άλλεςπροτεραιότητες από αυτές που ενδεχόμενα να επέλεγε ο συντονιστής.\nΣτο Π.Σ. υπάρχουν πεζοπόρα τμήματα, εξοπλισμένα με πυροσβεστήρες και εργαλεία, αλλά δεν δρουν σε όλες τις περιφέρειες. Κατά τις πυρκαγιές του τελευταίου καλοκαιριού στην Πελοπόννησο είχαν ελάχιστη δράση.\nΗ συνεργασία με τη Δασική Υπηρεσία στην πράξη είναι η ελάχιστη δυνατή. Οι σχέσεις μεταξύ των στελεχών των δύο υπηρεσιών είναι σε πολλές περιοχές καλές, αλλά η φύση των υποχρεώσεων που έχει το Π.Σ. με επιφυλακή και επιχειρησιακή ετοιμότητα δεν ταιριάζει με το κλασσικό ωράριο του δημοσίου των δασικών υπηρεσιών. Ο νόμος προβλέπει ένα επίπεδο συνεργασίας που περιορίζεται σε τυπικές αναφορές καιαναγγελίες, ενώ κατά τον συντονισμό δεν παρίσταται ο Δασάρχης, τόσο γιατί αυτό δεν προβλέπεται από τον νόμο, όσο και γιατί η ευθύνη της επιχείρησης βαραίνει τον αξιωματικό του Π.Σ. και μόνο αυτόν. Όποτε υπάρχει συνεργασία, αυτή βασίζεται σε προσωπικές πρωτοβουλίες των εμπλεκομένων και όχι σε σχεδιασμένες ενέργειες.\nΟ επιχειρησιακός προϊστάμενος του Π.Σ, κατά τη διάρκεια της φωτιάς μπορεί να ζητήσει ενίσχυση από τους ΟΤΑ σε κάθε επίπεδο μέσα από τον τοπικό διοικητή. Η αποτελεσματικότητα της συνεργασίας εξαρτάται σε μεγάλο βαθμό από τις προσωπικές σχέσεις μεταξύ των συντελεστών.\nΤο Π.Σ. δεν αξιοποιεί τους εθελοντές. Αν και υπάρχουν θεσμοθετημένοι κανονισμοί, οι εθελοντές δεν μπορούν να εμπλακούν σε συμβάντα καθώς είναι πλημμελώς εξοπλισμένοι και εκπαιδευμένοι, ενώ συχνά τα κίνητρα για την παρουσία τους σχετίζονται μόνο με τα μόρια των προσλήψεων στο Π.Σ.\nΕμφανίσεις Περιεχομένου : 10831728


Δήμος Μεταμόρφωσης - Ημέρα Εκπαίδευσης Καρδιοπνευμονικής Αναζωογόνησης - Δελτία Τύπου\nPrint Ημέρα Εκπαίδευσης Καρδιοπνευμονικής Αναζωογόνησης\nΤο Σάββατο 29 Μαρτίου 2014 διεξήχθη στο Δήμο Μεταμόρφωσης το Πρόγραμμα Εκπαίδευσης στην Καρδιοπνευμονική Αναζωογόνηση σε ενήλικες και παιδιά (ΚΑΡΠΑ) σε συνεργασία με το Εθνικό Διαδημοτικό Δίκτυο Υγιών Πόλεων-Προαγωγής Υγείας (ΕΔΔΥΠΠΥ). Η εκπαίδευση υλοποιήθηκε με την επιστημονική καθοδήγηση της ΕΔΟΚ (Εθελοντική Διασωστική Ομάδα Κρίσεων).\nΕθελοντές διασώστες από την ΕΔΟΚ βρίσκονταν στο κλειστό Γυμναστήριο του 1ου Γυμνασίου του Δήμου Μεταμόρφωσης από τις 10.00 π.μ. έως 14.00 μ.μ. με σκοπό την ενημέρωση και εκπαίδευση των δημοτών στην Καρδιοπνευμονική Αναζωογόνηση (ΚΑΡΠΑ). Δημότες και επισκέπτες του Δήμου προσέγγισαν το σημείο εκδηλώνοντας ενδιαφέρον να εκπαιδευτούν και να μάθουν τους τρόπους αντιμετώπισης μιας επικίνδυνης κατάστασης. Στο πλαίσιο του προγράμματος πραγματοποιήθηκε αναπαράσταση καρδιακού επεισοδίου και βασική υποστήριξη της ζωής για ενήλικες και παιδιά και αντιμετώπιση πνιγμονής σε βρέφη και παιδιά. Για την αναπαράσταση χρησιμοποιήθηκαν ειδικά προπλάσματα (ανθρώπινα προσομοιώματα – «κούκλες») επί των οποίων έγινε η εκπαίδευση σε ατομικό επίπεδο για κάθε ενδιαφερόμενο δημότη ξεχωριστά. Η Αντιδήμαρχος Κοινωνικής Πολιτικής Παιδείας και Πολιτισμού κα Μαρία Λυμπέρη παρακολουθώντας την Εκπαίδευση επεσήμανε την πολύτιμη αξία του Προγράμματος για τη ζωή.


Τα 5 ζώδια που θα δεινοπαθήσουν με τον ανάδρομο Ερμή! – YouStyle Νέα με στυλ\nHome›Επικαιρότητα›Τα 5 ζώδια που θα δεινοπαθήσουν με τον ανάδρομο Ερμή!\nΤο ήξερες, το υποπτευόσουν, άλλωστε τα τελευταία καλοκαίρια ο ανάδρομος Ερμής είναι κάτι σαν... επιδημία! Εκεί που πας να χαλαρώσεις και να απολαύσεις τις διακοπές σου, τσουπ, σκάει αυτός μύτη και γίνεται της τρελής. Το πρόγραμμά σου τινάζεται στον αέρα, σχέδια αλλάζουν ή αναθεωρούνται, δουλειές κολλάνε ή αναβάλλονται επ' αόριστο και σε καθυστερούν, χάνεις το αεροπλάνο, το τρένο ή το πλοίο ή υπάρχουν ακυρώσεις ή γίνεται στραβή με τα εισιτήρια, ενώ η στοιχειώδης συνεννόηση έχει πάρει κι αυτή... άδεια.\nΌλα τα ζώδια βιώνουν μια ταλαιπωρία, ανάλογα με το πού τους "χτυπάει", ωστόσο, υπάρχουν συγκεκριμένα κάθε φορά που δεινοπαθούν.\nΜην αναρωτιέσαι άλλο. Έτσι θα σου «ρίξει ...\nΜεγαλώνει η μαύρη λίστα του θανάτου της ...


Τα χαρακτηριστικά των νέων iPad Pro και η γνώμη μας | Tecky.eu\nΣΥΣΚΕΥΕΣ ΑΛΛΕΣ ΣΥΣΚΕΥΕΣ Τα χαρακτηριστικά των νέων iPad Pro και η γνώμη...\nΤα χαρακτηριστικά των νέων iPad Pro και η γνώμη μας\nΡίχνουμε μια προσεκτική ματιά στα νέα iPad Pro που παρουσίασε η Apple. Αξίζουν;\n⏰ Χρόνος ανάγνωσης: 6 λεπτάΗ Apple παρουσίασε τα νέα iPad Pro, τα οποία και είναι βελτιωμένα σε όλους τους τομείς. Ας ξεκινήσουμε καλύτερα όμως με τα “τυπικά” χαρακτηριστικά τους και αμέσως μετά θα συνεχίσουμε με την παρουσίαση των στοιχείων που χρήζουν ειδικής αναφοράς.\nΜοντέλα/Χαρακτηριστικά 12.9-inch iPad Pro 10.5-inch iPad Pro\nΧρώματα Ασημί, Χρυσό, Διαστημικό γκρί Ασημί, Χρυσό, Διαστημικό γκρί, Ροζ χρυσό\nXωρητικότητες 64GB, 256GB, 512GB 64GB, 256GB, 512GB\nWi-fi (όλες οι χωρητικότητες) ΝΑΙ ΝΑΙ\nWi-fi & Cellular (όλες οι χωρητικότητες) ΝΑΙ ΝΑΙ\nΔιαστάσεις Υ: 305,7 mm, Πλ: 220,6 mm Βάθος: 6,9 mm Υ: 250,6 mm, Πλ: 174,1 mm Βάθος: 6,1 mm\nΒάρος Wi-Fi: 677 gr, Cellular: 692 gr Wi-Fi: 469 gr, Cellular: 477 gr\nΟθόνη LED οπίσθιου φωτισμού 12,9 ιντσών, ανάλυση 2732 x 2048 pixels (264 ppi), Τεχνολογία ProMotion, Ευρεία γκάμα χρωματικής απεικόνισης P3, True Tone LED οπίσθιου φωτισμού 10,5 ιντσών, ανάλυση 2224 x 1668 pixels (264 ppi), Τεχνολογία ProMotion, Ευρεία γκάμα χρωματικής απεικόνισης P3, True Tone\nΚεντρικό chipset A10X Fusion 64bit, συνεπεξεργαστής M10 A10X Fusion 64bit, συνεπεξεργαστής M10\nΣυμβατότητα με Apple Pencil NAI NAI\nΣυμβατότητα με Smart keyboard NAI NAI\nΟπίσθια κάμερα 4Κ εγγραφή video, slow-mo 1080p @120 fps και 720p @240fps, συνεχής αυτόματη εστίαση, αναγνώριση σώματος και προσώπου 4Κ εγγραφή video, slow-mo 1080p @120 fps και 720p @240fps, συνεχής αυτόματη εστίαση, αναγνώριση σώματος και προσώπου\nEμπρόσθια, Facetime HD κάμερα Φωτογραφίες 7 megapixels, Retina φλας, εγγραφή video 1080p, αυτόματο HDR σε φωτογραφίες και βίντεο, burst mode Φωτογραφίες 7 megapixels, Retina φλας, εγγραφή video 1080p, αυτόματο HDR σε φωτογραφίες και βίντεο, burst mode\nΑριθμός ηχείων 4 4\nΔίκτυα (Wi-Fi & Cellular μοντέλα) Wi‑Fi (802.11a/b/g/n/ac), dual band (2.4GHz και 5GHz), Bluetooth 4.2 Wi‑Fi (802.11a/b/g/n/ac), dual band (2.4GHz και 5GHz), Bluetooth 4.2\nExtra δίκτυα στα Cellular μοντέλα GSM/EDGE, CDMA EV-DO Rev. A και Rev. B, UMTS/HSPA/HSPA+/DC-HSDPA, LTE Advanced, GPS GSM/EDGE, CDMA EV-DO Rev. A και Rev. B, UMTS/HSPA/HSPA+/DC-HSDPA, LTE Advanced, GPS\nΘύρες Lightning, Smart Connector Lightning, Smart Connector\nΑισθητήρες Touch ID, γυροσκόπιο, αξελερόμετρο, αισθητήρας φωτός περιβάλλοντος, βαρόμετρο Touch ID, γυροσκόπιο, αξελερόμετρο, αισθητήρας φωτός περιβάλλοντος, βαρόμετρο\nΕπεξεργαστής Α10Χ Fusion\nΗ Apple ισχυρίζεται πως τα νέα iPad Pro είναι ισχυρότερα από τα περισσότερα laptops της αγοράς. Δυστυχώς, στην επίσημη ιστοσελίδα της, συγκρίνει την απόδοση του A10X Fusion με τον επεξεργαστή Α8 και όχι με τον Α9 που φοράει το iPad των 9,7 ιντσών.\nΑναμένουμε οι επιδόσεις των iPad Pro να είναι περίπου δύο φορές καλύτερες από αυτές του “απλού” iPad των 9,7 ιντσών. Όμως, υπό πραγματικές συνθήκες εκτιμώ πως θα δούμε ταχύτητα και σβελτάδα αντίστοιχη με του iPhone 7. Και αυτό γιατί, τα “κέρδη” από τη χρήση του καλύτερου επεξεργαστή (το iPhone 7 “φοράει” τον A10 Fusion), θα “απορροφηθούν” από τις “ανάγκες” της (κατά πολύ) υψηλότερης ανάλυσης οθόνης.\nΠρόκειται για ένα πραγματικά πολύ ενδιαφέρον χαρακτηριστικό, ειδικά για όσους σκέφτονται να χρησιμοποιήσουν το Apple Pencil.\nΠλέον, τα νέα iPad Pro υποστηρίζουν δυναμικό ρυθμό ανανέωσης οθόνης, από τα 24Hz έως τα 120Hz. Αυτό σημαίνει καλύτερη απόδοση στα παιχνίδια, στις ταινίες, ομαλότερη κύλιση, αλλά και καλύτερη απόδοση του Apple Pencil (20 ms latency).\nΕκτός από το χαρακτηριστικό ProMotion που προαναφέραμε, οι νέες οθόνες των iPad Pro είναι κατά πολύ φωτεινότερες (600 nits), εμφανίζουν καλύτερη απόκριση, υποστηρίζουν ευρεία χρωματική γκάμα P3 και έχουν ελάχιστη αντανακλασιμότητα (1,8%).\nΤαχύτητες USB 3\nΕπιτέλους, τα νέα iPad Pro υποστηρίζουν το πρότυπο USB 3 και οι ταχύτητες μεταφοράς δεδομένων αναμένεται να είναι πολλαπλάσιες, σε σύγκριση με τα παλαιότερα μοντέλα.\nΣαφώς και η Apple άργησε πάρα πολύ.\nΔεν αναφέραμε στα τεχνικά χαρακτηριστικά την ποσότητα της μνήμης RAM, καθώς η Apple σπάνια αναφέρεται σε αυτή. Αν και δεν έχει υπάρξει κάποιο tear down μέχρι αυτή τη στιγμή, έγκυροι παράγοντες της “πιάτσας” κάνουν λόγο για 4GB και στα δύο μοντέλα. Την πληροφορία αυτή την αναφέρουμε, με κάθε επιφύλαξη.\n4GB on both models. https://t.co/MfmvfKABfU\n— Serenity Caldwell (@settern) June 6, 2017\n*** Ενημέρωση 15/06/2017: Το teardown της συσκευής από το iFixit επιβεβαίωσε τα 4GB RAM ***\niPad Pro και iOS 11\nΤα νέα iPad Pro θα “δείξουν τα δόντια τους” με την επερχόμενη αναβάθμιση του Σεπτεμβρίου, στο iOS 11. Οι νέες λειτουργίες που ενσωμάτωσε η Apple στο iOS, πραγματικά, μπορούν να απογειώσουν τις συσκευές αυτές και να λύσουν τα χέρια των χρηστών αλλά και των επαγγελματιών. Μερικές από αυτές, είναι οι εξής:\nΠροστέθηκε ο σταθμός εργασίας (dock) που γνωρίζουμε από το OS X / macOS.\nTo multitasking αναβαθμίζεται, θυμίζοντας πλέον τα spaces του macOS. Πλέον, μπορούμε να έχουμε στην ουσία διαφορετικές επιφάνειες εργασίας και ένα πλήρως ελεγχόμενο από τον χρήστη split screen.\nΚαθολική υποστήριξη drag and drop. Πρόκειται για μία “γενναία” υλοποίηση του drag and drop από την Apple με πολλά ενδιαφέροντα χαρακτηριστικά.\nNέος τρόπος εναλλαγής εφαρμογών (app switcher).\nΠροσθήκη εφαρμογής “Αρχεία”. Επιτέλους, σε μία εφαρμογή θα μπορούμε να συγκεντρώσουμε τα τοπικά, αλλά και τα cloud based αρχεία μας. Κάτι σαν τον finder του macOS. Μένει να δούμε σε τι βαθμό η Apple θα “ανοίξει” την τοπική αποθήκευση (δεν είμαι και πολύ αισιόδοξος, κατά 99% δεν θα δώσει πρόσβαση εκτός των sandboxes των εφαρμογών μας).\nΗ Apple αναβάθμισε αισθητά τα νέα iPad Pro. Με πιο μαζεμένα bezels, φωτεινότερες οθόνες, δυνατότερους επεξεργαστές, αλλά και αυξημένες χωρητικότητες, τα νέα αυτά μοντέλα θα αναβαθμίσουν αισθητά την εμπειρία των χρηστών.\nΑν θέλετε να έχετε “το καλύτερο iPad”, τα νέα iPad Pro, είναι για εσάς.\nΑν θέλετε όμως ένα “Pro” iPad, καλύτερα θα ήταν να περιμένετε μέχρι τον Σεπτέμβρη, που θα κυκλοφορήσει το iOS 11, ή, μερικές εβδομάδες ακόμα, για να εγκαταστήσετε μία πιο σταθερή beta του iOS 11.\nΑυτό, αυτόματα δεν σημαίνει πως τα νέα iPad Pro, έστω με το iOS 11, δικαιολογούν τον όρο “Pro”. Σίγουρα οι βελτιώσεις στο iOS 11 “σπρώχνουν” τα νέα μοντέλα προς αυτή την κατεύθυνση, αλλά, υπάρχουν ακόμα λειτουργίες που είναι παρούσες στα netbooks των 200€, τη στιγμή που απουσιάζουν από το iPad.\nΑν θέλει η Apple να είναι πραγματικά “γενναία”, ας ανοίξει “τις πόρτες” της νέας εφαρμογής “Αρχεία” σε δεδομένα που θα μπορούν να εισάγονται μέσω ενός lightning to usb stick. Και πάλι δεν θα έχει λυθεί εντελώς το πρόβλημα της μεταφοράς μεγάλων αρχείων (ακόμα και στις προηγμένες χώρες, κανείς δεν στέλνει αρχεία μεγέθους 5-6GB μέσω mail), αλλά, θα έχει γίνει ένα μεγάλο βήμα προς τη σωστή κατεύθυνση.\nΜε την εφαρμογή “Αρχεία” το έδαφος έχει προετοιμαστεί και η Apple απλά θα πρέπει να βρει τον τρόπο που θα υλοποιήσει τη σωστή μεταφορά αρχείων, χωρίς να μειωθεί η ασφάλεια που το iOS προσφέρει.\nΣυνολικά, η Apple κινήθηκε προς τη σωστή κατεύθυνση. Προφανώς και οι νέες λειτουργίες του iOS 11 για το iPad ήρθαν ως απάντηση στο πολλά υποσχόμενο Surface Pro της Microsoft, αλλά και πάλι εκτιμώ πως το iOS απέχει πολύ από το να είναι ένα ολοκληρωμένο λειτουργικό σύστημα desktop επιπέδου, έστω και για φορητές συσκευές. Σαφώς όμως, το iOS εξακολουθεί να είναι η καλύτερη και πιο ασφαλής επιλογή ως λειτουργικό σύστημα σε smartphones και tablets, για τη μεγάλη πλειοψηφία των χρηστών.\nΣε κάθε περίπτωση, η “κινητοποίηση” των ανταγωνιστών βοήθησε την Apple να βελτιώσει τα προϊόντα της και επιτέλους να μας παρουσιάσει ένα πιο χρηστικό περιβάλλον εργασίας για τις ταμπλέτες της. Αν αυτές οι βελτιώσεις είναι ικανές να αναστρέψουν την πτωτική πορεία των πωλήσεων του iPad ή να κρατήσουν τους πελάτες της στο οικοσύστημά της, είναι κάτι που μένει να φανεί.\nΠροηγούμενο άρθροΔιέρρευσαν τα χαρακτηριστικά του Google Pixel XL 2\nΕπόμενο άρθροΗ Microsoft παρουσίασε το Xbox One X


Ορθόδοξα Θέματα: Συγκίνηση στη Ρόδο για τρεις μουσουλμάνες που βαπτίστηκαν χριστιανές.\nΣυγκίνηση στη Ρόδο για τρεις μουσουλμάνες που βαπτίστηκαν χριστιανές.\nΤην Δευτέρα του Πάσχα, στη Ρόδο, τρεις Βουλγάρες μουσουλμάνες (μια μητέρα και οι δυο κόρες της) βαπτίστηκαν χριστιανές μέσα σε κλίμα συγκίνησης.\nΤο μυστήριο τελέστηκε στο (γνωστό) ναό του Αγίου Παντελεήμονα της παλιάς πόλης με τη μεγάλη δράση.\nΗ βάπτιση έγινε από τον εφημέριο π. Χρήστο Σιάννα και τον εφημέριο του ενοριακού ναού Αγίου Γεωργίου π. Μερκούριο Ζαχαρία. Νονός ήταν ο επίτροπος του Αγίου Παντελεήμονα κ. Νικήτας Μαλλιάκας. Τα ονόματα που τους έδωσε ήταν Χριστίνα (στη μητέρα), Μιχαέλα και Μαρίνα.\nΑμέσως μετά προς τιμήν του επιτρόπου και των τριών γυναικών ακολούθησε τράπεζα αγάπης από την εκκλησιαστική επιτροπή με φαγητό και κρασί για όλους τους ενορίτες.\nΤην ίδια μέρα ο π. Χρήστος βάπτισε και τον εγγονό του που ονομάστηκε Κωνσταντίνος – Άγγελος. Η τετραπλή βάπτιση έγινε μέσα σε κλίμα έντονης συναισθηματικής φόρτισης και αγάπης. Πέραν της σημαντικής προσωπικής στιγμής για τον π. Χρήστο και την οικογένειά του, η βάπτιση των τριών γυναικών που ήταν μουσουλμάνες και μπήκαν στην κολυμπήθρα (παρότι ενήλικες) σκόρπισε ρίγη συγκίνησης όχι μόνο για τη μεταστροφή τους στη χριστιανική πίστη αλλά και για την προσήλωσή τους στην ακολουθία.\nΤο επόμενο διάστημα ο π. Χρήστος θα τελέσει και την βάπτιση του μουσουλμάνου φίλου του καπετάν Τσετίν Καραοσμάν (και όλης της οικογένειάς του!) που τον προμηθεύει εδώ και χρόνια με δωρεάν τόνους ψαριών για τους πιστούς. Μόλις την περασμένη εβδομάδα στον ναό των φτωχών της Ρόσου, τον Άγιο Παντελεήμονα μοιράστηκαν (και πάλι) δυο τόνοι ψαριών.


Θρησκευτικές Γιορτές | Santorini Island Guide | βρείτε εδώ όλες τις πληροφορίες για την Σαντορίνη\nΘρησκευτικές Γιορτές |\n...στα πανηγύρια του νησιού\nΚαθε εκκλησακι και μια ιστορiα, καθε μερα και γιορτη. Στη Σαντορiνη τα πανηγyρια παiζουν σημαντικo ρoλο στην καθημερινoτητα του νησιοy και einai μια πρωτης ταξεως ευκαιρια να γνωρισετε και να ζησετε απο κοντα τον τροπο με τον οποιο οι σαντορινιοι γιορταζουν τους αγιους τους. Συλλεξαμε ολες τις βασικες ημερομηνιες και πολλες χρησιμες πληροφοριες για να απολαυσετε τα πανηγυρια της Σαντορινης.\nΤου Αγίου Επιφανίου\nΠού: Στο Ακρωτήρι\nInfo: Στον άγιο Eπιφάνιο, προστάτη του Ακρωτηρίου, είναι αφιερωμένη μια μεγάλη εκκλησία στον δρόμο που ενώνει το χωριό με την Κόκκινη παραλία. Επειδή το πανηγύρι γίνεται την άνοιξη, η εκκλησία στολίζεται με πολλά λουλούδια, που δημιουργούν μια ιδιαίτερα ευχάριστη ατμόσφαιρα.\nΦαγητό: Στον άγιο Επιφάνιο σερβίρεται πάντα φάβα, κάππαρη, σαρδέλες και ελιές γιατί, όπως λέγεται, μια φορά κάποιος έταξε στον άγιο κρέας, αλλά λίγες μέρες πριν από τη γιορτή τα μοσχάρια του ψόφησαν. Έτσι από τότε το μενού του πανηγυριού περιλαμβάνει αυστηρά φάβα και τα συμπαρομαρτούντα.\nHighlight: Προς τιμή του αγίου πραγματοποιείται το βράδυ της γιορτής του το φεστιβάλ παραδοσιακών χορών, όπου συμμετέχουν χορευτικά συγκροτήματα απ’ όλη την Ελλάδα.\nΠότε: 1η Ιουλίου\nΠού: Στο Μεγαλοχώρι\nInfo: Το μεγάλο πανηγύρι της κεντρικής εκκλησίας του Μεγαλοχωρίου με τη βοτσαλωτή αυλή αποτελεί μιας πρώτης τάξεως ευκαιρία να επισκεφτείτε τον παραδοσιακό οικισμό και να ακολουθήσετε τη λιτανεία της εικόνας στα γραφικά σοκάκια του ανέγγιχτου από τον χρόνο χωριού.\nΦαγητό: Εδώ σερβίρεται σε όλους τους επισκέπτες κρέας κοκκινιστό με πατάτες, ανήμερα της γιορτής των αγίων Αναργύρων.\nHighlight: Ο σύλλογος Μετόχι διοργανώνει πολλές εκδηλώσεις, ενώ συγκεντρώνονται και πολλοί οργανοπαίχτες (το Μεγαλοχώρι έχει παράδοση στους καλούς οργανοπαίχτες), που «φουσκώνουν» τις τσαμπούνες τους από την παραμονή της γιορτής.\nΠού: Στον Πύργο\nInfo: Στην κορυφή του Πύργου βρίσκεται το μοναστήρι του προφήτη Ηλία. Αξίζει να το επισκεφθείτε για να περιπλανηθείτε στους χώρους του, να δείτε το εκλησιαστικό μουσείο με τις εικόνες του 15ου αιώνα, τους χειρόγραφους κώδικες του 8ου αιώνα και άλλους θρησκευτικούς θησαυρούς, και φυσικά για να απολαύσετε τη μοναδική θέα σε όλο το νησί.\nΦαγητό: Πιο λιτό από των άλλων πανηγυριών, περιλαμβάνει ψωμί, τυρί και ελιές.\nHighlight: Η παρακολούθηση του εσπερινού, όπου παρίστανται όλοι οι ιερωμένοι του νησιού και χοροστατεί ο μητροπολίτης. Ανήμερα ψάλλει χορωδία ιεροψαλτών.\nΚαι άλλος Προφήτης Ηλίας…\nΑν δεν θέλετε την επισημότητα του μοναστηριού, κατευθυνθείτε στον προφήτη Ηλία στο Ημεροβίγλι. Για να πάτε, παίρνετε τον δρόμο προς Οία και στρίβετε αριστερά στην ταβέρνα Ίρις. Πρόκειται για ένα από τα πιο όμορφα ξωκκλήσια του νησιού με θέα τόσο στην καλντέρα, όσο και στην ανατολική πλευρά του νησιού. Εδώ θα απολαύσετε φάβα, καππαρόφυλα, ελιές και άφθονο κρασί στη σκιά των δέντρων.\nΤων Αγίων Επτά Παίδων\nΠότε: 4 Αυγούστου\nΠού: Στην Οία\nInfo: Κρυμμένο σε μια σπηλιά της καλντέρας, το αγαπημένο αυτό ξωκκλήσι των ναυτικών, μεταξύ Οίας και Ημεροβιγλίου, προσεγγίζεται μόνο μέσω θαλάσσης με καράβια που φεύγουν από τον Αθηνιό, το Αμμούδι ή τον Μέσα Γιαλό, παραμονή και ανήμερα της γιορτής.\nΦαγητό: Η φάβα πρωταγωνιστεί και σ’ αυτό το πανηγύρι, και μάλιστα σε μεγάλες ποσότητες, που ετοιμάζονται από την προηγούμενη μέρα.\nHighlight: Μοναδική ευκαιρία να επισκεφθείτε ένα απομονωμένο εκκλησάκι με σαντορινιά ατμόσφαιρα. Δεν λείπουν η μουσική και το ντόπιο κρασί.\nInfo: Ο κεντρικός ναός του Πύργου με το ψηλό καμπαναριό γεμίζει γλάστρες με βασιλικούς, που το έθιμο θέλει τους νέους να τις κλέβουν από τις αυλές και τα περβάζια των κοριτσιών για να στολίσουν την εκκλησία ανήμερα της γιορτής.\nΦαγητό: Στο πανηγύρι εκτός από φάβα ετοιμάζονται και μπόλικοι ντοματοκεφτέδες από τις νοικοκυρές του χωριού.\nHighlight: Το βράδυ της γιορτής διοργανώνεται μεγάλο νησιώτικο πανηγύρι με ορχήστρα και χορό, και φυσικά λευκό κρασί, ενώ γίνεται και λαχειοφόρος με δώρα.\nΠού: Στην Παναγία Επισκοπή\nInfo: Η πιο σημαντική εκκλησία του νησιού για την πιο σημαντική γιορτή του ορθόδοξου καλοκαιριού. Βρίσκεται στη Μέσα Γωνιά και η σήμανση για να τη βρείτε από τον δρόμο που οδηγεί από τα Φηρά στο Καμάρι είναι πολύ κατατοπιστική.\nΦαγητό: Την παραμονή στήνονται μεγάλα καζάνια, όπου ετοιμάζονται φασόλια και φάβα για το πανηγύρι.\nHighlight: Η εκκλησία από μόνη της αποτελεί λόγο για να έρθετε ως εδώ. Χτισμένη από τον αυτοκράτορα Αλέξιο Α΄ τον Κομνηνό, τον 11ο αιώνα, φιλοξενεί τη σημαντική εικόνα της Παναγίας της Γλυκοφιλούσας, που φυλάσσεται σε ειδική προθήκη με ελεγχόμενες συνθήκες. Από την αυλή θα απολαύσετε και το τοπίο.\nΚι άλλες εκδοχές του Δεκαπενταύγουστου\nΗ μεγάλη γιορτή του καλοκαιριού γιορτάζεται σε όλα τα χωριά της Σαντορίνης. Αν αναζητάτε ξωκκλήσι, τότε η Παναγία του Καλού στο Πορί, που χτίστηκε περίπου το 1750 σαν τάμα των κατοίκων για τη σωτηρία τους από τις αναθυμιάσεις του ηφαιστείου του Κολούμπου, που δηλητηρίαζαν τα ζώα και τις καλλιέργειες, είναι ιδανική.\nΠού: Στην Περίσσα\nInfo: Η πιο μεγάλη εκκλησία της Σαντορίνης βρίσκεται κάτω από τον επιβλητικό βράχο του Μέσα Βουνού στην άκρη του χωριού της Περίσσας.\nΦαγητό: Το μενού περιλαμβάνει αφρόψαρα, όπως γαύρος και σαβρίδι, συνοδεία άφθονου κρασιού.\nHighlight: Το κέφι των παρευρισκομένων, που χορεύουν ξυπόλυτοι στη μικρή αυτοσχέδια πίστα μπροστά στη θάλασσα με τα όργανα να παίζουν ασταμάτητα παραδοσιακή μουσική.\nΤης Παναγίας της Μυρτιδιώτισσας\nΠού: Στο Καμάρι\nInfo: Το πιο σημαντικό πανηγύρι του Καμαρίου σε μια περιποιημένη νησιώτικη εκκλησία στο κέντρο του χωριού. Ανήμερα γίνεται περιφορά της εικόνας στους δρόμους.\nΦαγητό: Το σύνηθες μενού περιλαμβάνει κρέας με πατάτες και πολύ ντόπιο κρασί.\nHighlight: Το βράδυ της γιορτής στην αυλή του δημοτικού σχολείου διοργανώνεται εκδήλωση με μουσική. Ο επίπεδος χώρος της αυλής ευνοεί τον χορό.\nΤης Αγίας Ματρώνας\nΠού: Στη Φοινικιά\nInfo: Ίσως το σπουδαιότερο πανηγύρι του νησιού, από το οποίο δεν λείπει κανένας ντόπιος. Η αγία Ματρώνα βρίσκεται στην ανατολική πλευρά του κεντρικού δρόμου της Φοινικιάς και χτίστηκε το 1859. Η εκκλησία στολίζεται με βάγια από την προηγούμενη, ενώ ανήμερα γίνεται περιφορά της εικόνας στα σοκάκια, που έχουν στρωθεί με δεντρολίβανο και αρμπαρόρριζα.\nΦαγητό: Πολυσυλλεκτικό και πλουσιοπάροχο. Περιλαμβάνει παραδοσιακό «ξελουριστό» μπακαλιάρο, με κρεμμυδάκι, λάδι και βραστές πατάτες, ενώ δεν λείπουν ψημένα σε ξυλόφουρνο κρέατα αλλά και γαμοπίλαφο.\nHighlight: Οι πλατείες γύρω από την εκκλησία γεμίζουν κόσμο που γλεντά με την ψυχή του ακούγοντας παραδοσιακά όργανα να παίζουν νησιώτικους σκοπούς.


Χρυσή Αυγή: Από το «εγέρθητι» στο «τετέλεσται» – Αστείες δικαιολογίες από εκείνους που τραμπούκιζαν, σκότωναν, τρομοκρατούσαν – TrikalaNews Website\nΤο δικαστήριο διέκοψε αργά το βράδυ της Τετάρτης, 07.10.2020, την ιστορική δίκη της Χρυσής Αυγής για τις 12.30 το μεσημέρι της Πέμπτης 8 Οκτωβρίου 2020, όταν και η εισαγγελέας θα προτείνει εάν πρέπει ή όχι να αναγνωριστούν ελαφρυντικά στους ενόχους. Την ίδια ημέρα αναμένονται και οι ανακοινώσεις των ποινών των καταδικασθέντων, αφού το πρωί της Τετάρτης, 07.10.2020, προηγήθηκε η ομόφωνη ενοχή των κατηγορουμένων για διεύθυνση και ένταξη σε εγκληματική οργάνωση.\nΠλέον, η υπόθεση μπαίνει στην τελική της ευθεία. Σε περίπου 12 ώρες από την στιγμή που γράφονται αυτές οι γραμμές, θα συνεχιστεί η διαδικασία, αφού η εισαγγελέας θα ανακοινώσει την απόφασή της σχετικά με τα ελαφρυντικά που αιτήθηκαν οι κατηγορούμενοι.\nΕλαφρυντικά που θα ήταν… ενδιαφέροντα αν δεν ήταν απλώς αστείες δικαιολογίες. Οι καταδικασθέντες ζήτησαν ευνοϊκή μεταχείριση για… μια σειρά από λόγους.\nTo άρθρο Χρυσή Αυγή: Από το «εγέρθητι» στο «τετέλεσται» – Αστείες δικαιολογίες από εκείνους που τραμπούκιζαν, σκότωναν, τρομοκρατούσαν δημοσιεύτηκε στο NewsIT .


Ύπνος και κιρκαδικός ρυθμός - MAMAMNIO - Μαιευτικές Υπηρεσίες\nΎπνος και κιρκαδικός ρυθμός: για να κοιμούνται όλοι το βράδυ!\nΟ κιρκαδικός ρυθμός ρυθμίζει το βιολογικό μας ρολόι και μας κάνει να αντιλαμβανόμαστε και να ανταποκρινόμαστε στις ανάγκες της ημέρας και τη νύχτα οι ρυθμοί όπως είναι φυσιολογικό πέφτουν.\nΚατά τη διάρκεια της εγκυμοσύνης το έμβρυο αντιλαμβάνεται τις περιόδους ημέρας και νύχτας από την αλλαγή της θερμοκρασίας, τη φυσική δραστηριότητα της μητέρας και τη μεταφορά μέσω του πλακούντα ορμονών όπως η κορτιζόλη και η μελατονίνη.\nΌταν όμως γεννηθούν ο κιρκαδικός τους ρυθμός είναι ανώριμος και αυτό συνεχίζεται πρώτους μήνες της ζωής τους.\nΔεν παράγουν αμέσως τις ορμόνες αυτές ώστε να δημιουργήσουν το δικό τους κιρκάδιο ρυθμό.Με αποτέλεσμα να μην έχουν την δυνατότητα να ξεχωρίσουν τη μέρα από τη νύχτα και μοιραία ο ύπνος δεν ακολουθεί ένα φυσιολογικό ρυθμό.\nΌμως στα νεογνά που θηλάζουν τα πράγματα είναι διαφορετικά. Σύμφωνα με την παρακάτω έρευνα η σύσταση του μητρικού γάλακτος αλλάζει σύμφωνα με τον κιρκάδιο ρυθμό (“βιολογικό ρολόι”) της μητέρας, με αποτέλεσμα τα μωρά να ακολουθούν τον βιολογικό ρολόι της μαμάς τους μέσου του θηλασμού.\nΣυγκεκριμένα παρατηρείται πως η περιεκτικότητα σε λιπαρά είναι υψηλότερη τα βράδια, κάτι που βοηθάει τα νεογνά να διανύουν μεγαλύτερες περιόδους ύπνου.\nΕπίσης η τριπτοφάνη, αμινοξύ που συμβάλει στη δημιουργία μελατονίνης, παρατηρείται σε υψηλότερα επίπεδα τη νύχτα.\nΜελέτες επιβεβαιώνουν οτι η περιεκτικότητα στο μητρικό γάλα και άλλων βιταμινών και ορμονών όπως ο σίδηρος και η κορτιζόλη επηρεάζεται από τον κιρκάδιο ρυθμό.\nΈτσι οι θηλάζουσες μήτερες έχουν ένα λόγο παραπάνω να θηλάζουν….να κοιμούνται ΟΛΟΙ τη νύχτα.\nΠΗΓΗ: http://www.mothering.com/articles/breast-milk-composition-changes-with-mothers-circadian-rhythm/?fbclid=IwAR0eGiCBXwB_vmimDPoTnVGnfzDSKlGq220yEAzbZMcfr0onrwErnjJQMFI (προσπελάστηκε Ιαν 2020)


ΒΙΝΤΕΟ: «ΤΕΡΑΣΤΙΕΣ ΟΙ ΕΥΘΥΝΕΣ των ΠΡΟΔΟΤΙΚΩΝ ΚΥΒΕΡΝΗΣΕΩΝ από το '74 και μετά ΓΙΑ ΤΙΣ ΕΘΝΙΚΕΣ ΠΡΟΔΟΣΙΕΣ και το ΚΑΤΑΝΤΗΜΑ της ΠΑΤΡΙΔΑΣ» | ΕΛΛΗΝΩΝ ΔΙΚΤΥΟ\nΒΙΝΤΕΟ: «ΤΕΡΑΣΤΙΕΣ ΟΙ ΕΥΘΥΝΕΣ των ΠΡΟΔΟΤΙΚΩΝ ΚΥΒΕΡΝΗΣΕΩΝ από το '74 και μετά ΓΙΑ ΤΙΣ ΕΘΝΙΚΕΣ ΠΡΟΔΟΣΙΕΣ και το ΚΑΤΑΝΤΗΜΑ της ΠΑΤΡΙΔΑΣ»\nΤα επιτεύγματα των σωτήρων... ΠΗΓΗ\nΓιάννης Λαγός: Υπεύθυνη η κυβέρνηση για το δημοψήφισμα με το πιστόλι στο κρόταφο\nΟ συναγωνιστής και βουλευτής Β΄ Πειραιά κατά την ομιλία του στην Bουλή αναφέρθηκε στις τρέχουσες πολιτικές εξελίξεις. Αρχικά είπε πως πάγια θέση της Χρυσής Αυγής είναι η διεξαγωγή δημοψηφισμάτων για καίρια και σημαντικά ζητήματα της πατρίδας μας, καταγγέλλοντας παράλληλα την κυβέρνηση για υποκρισία, αφού ζητάει την ψήφο του Ελληνικού λαού επειδή βρέθηκε σε δύσκολη θέση, ώστε να φύγουν οι ευθύνες από πάνω της.\nΣτηλίτευσε την στάση της κυβέρνησης που δεν κάνει δημοψήφισμα για την απόδοση ιθαγένειας στου λαθρομετανάστες, το οποίο είναι ένα πάρα πολύ σημαντικό ζήτημα που θα καθορίσει τις εξελίξεις στην Ελλάδα για τις επόμενες δεκαετίες. Η Χρυσή Αυγή λέει όχι στην συνέχιση του Μνημονίου, λέμε όχι στο «νταηλίκι» των Ευρωπαίων εις βάρος μας και δεν το δεχόμαστε, είμαστε υπερήφανοι Έλληνες και πρέπει να αντιδράσουμε σε αυτό.\nΗ κυβέρνηση οφείλει να εξηγήσει στον Ελληνικό λαό τις συνέπειες της καταψήφισης ή υπερψήφισης του δημοψηφίσματος. Ο Ελληνικός λαός πρέπει να γνωρίζει τι θα συμβεί την επόμενη μέρα για να ψηφίσει ελεύθερα. Η Ελλάδα θα έπρεπε σαν κράτος «παίζοντας» με τους Ευρωπαίους να κερδίζει χρόνο ώστε όταν χρειαστεί κάποια στιγμή να έρθει σε ρήξη, να μπορεί η χώρα να έχει τουλάχιστον μια επαρκή πρωτογενή παραγωγή για να μπορέσουμε να επιβιώσουμε ως έθνος.\nΗ κυβέρνηση όμως δεν έχει κάνει τίποτα από όλα αυτά, φέρνει δημοψήφισμα την τελευταία στιγμή και παρακαλάει τους δανειστές για παράταση του τρέχοντος προγράμματος. Το δημοψήφισμα έπρεπε να γίνει νωρίτερα για να πάμε ομαλά στην διαδικασία χωρίς την τρομοκράτηση του Ελληνικού Λαού προκειμένου η απόφασή του να μην παρθεί με ένα τον πιστόλι στον κρόταφο.\nΑυτές τις μέρες όμως κανείς δεν μιλάει για το πώς ήρθαμε σε αυτή την κατάσταση. Αυτοί που κατέστρεψαν την Ελλάδα, βρίσκονται ακόμα μέσα στο κοινοβούλιο, είναι οι μεγαλοβουλευτές και μεγαλουπουργοί όπου σε συνεργασία με τους Ευρωπαίους κατέκλεψαν την Ελλάδα.\nΕίναι πραγματικό θράσος να ομιλούν η Νέα Δημοκρατία και το Πασόκ αυτά τα κοράκια, αυτοί οι βρικόλακες που επί 40 χρόνια έπιναν το αίμα του Ελληνικού Λαού, να βγαίνουν σήμερα και να ζητάνε τα ρέστα. Είναι πραγματικά ντροπή τους γιατί εξαιτίας τους ισοπεδώθηκε η Ελλάδα και οι Έλληνες αυτοκτονούν. Είναι ντροπή τους γιατί οι ηλικιωμένοι ψάχνουν στα σκουπίδια για να φάνε.«Στο Σύριζα αποδειχθήκατε πολύ λίγοι γιατί δεν τους έχετε φέρει να λογοδοτήσουν για τις πράξεις τους και ούτε σκοπεύετε να το κάνετε», είπε χαρακτηριστικά. ΠΗΓΗ\nΑπίστευτο κι όμως αληθινό!!!!\nΟι τοκοφλύφοι-δανειστές προκειμένου να σύρουν την Ελλάδα μας σε ταπεινωτική συμφωνία υποδούλωση, με την αμέριστη βοήθεια των εγχώριων σφουγγοκωλάριων τους, κάνουν τα πάντα για να καταφέρουν να περιορίσουν την τεράστια δυναμική του ΟΧΙ στο κυριακάτικο δημοψήφισμα.\nΜετά το πραξικοπηματικό κλείσιμο των Ελληνικών τραπεζών, οι οικονομικοί δολοφόνοι του Βερολίνου και των Βρυξελλών, προχώρησαν χτες σε μια ακόμα άθλια κίνηση, η οποία θα μείνει στην ιστορία της πατρίδας μας, με τα πιο μελανά χρώματα.\nΣύμφωνα με αποκλειστικές πληροφορίες της «ΑΚΡΟΠΟΛΗΣ» οι τοκογλύφοι δανειστές, άρχισαν να μοιράζουν βρώμικο χρήμα προκειμένου να υφαρπάξουν την ψήφο των Ελλήνων γερόντων. Η επιχείρηση κατατρομοκράτησης των μεγάλων σε ηλικία ψηφοφόρων με το κλείσιμο των τραπεζών, δεν έπιασε και οι τοκογλύφοι-δανειστές έβαλαν σε εφαρμογή το σχέδιο της φθοράς και της διαφθοράς. πηγή\nΔΕΙΤΕ ΤΟ ΟΠΩΣΔΗΠΟΤΕ!!! => ΟΧΙ ΣΤΑ ΜΝΗΜΟΝΙΑ των ΔΙΕΘΝΩΝ ΤΟΚΟΓΛΥΦΩΝ και των ΠΑΜΠΛΟΥΤΩΝ ΤΣΙΠΡΟ-ΚΑΜΜΕΝΩΝ! Η ΕΛΛΑΔΑ στους ΕΛΛΗΝΕΣ\nΔραγασάκης στην ΕΡΤ: Άμα υπογράψουμε μνημόνιο μπορεί και να μην γίνει δημοψήφισμα!\nΠολλά ερωτήματα που αναμένεται να απαντηθούν σήμερα άνοιξε η συνέντευξη του Δραγασάκη στην κατακόκκινη και σταλινική ΕΡΤ. Σύμφωνα με τον αντιπρόεδρο της κυβέρνησης, το δημοψήφισμα αποτελεί πολιτική επιλογή της κυβέρνησης και έτσι παραμένει ανοιχτό το ενδεχόμενο τελικώς να αποφασιστεί κάτι άλλο. Συγκεκριμένα είπε: «Είναι ένα πολιτικό θέμα. Η κυβέρνηση η οποία αποφάσισε το δημοψήφισμα, μπορεί να αποφασίσει και κάτι διαφορετικό. Γιατί έγινε το δημοψήφισμα; Γιατί το προκηρύξαμε; Για να πετύχουμε μία συμφωνία η οποία θα εκπληρώνει κάποια κριτήρια».\nΔεν γνωρίζουμε αν η αποστροφή του λόγου του κ. Δραγασάκη αποτελεί κυβερνητική θέση ή προσωπική άποψη, όμως δείχνει την παντελή έλλειψη σοβαρότητας που επικρατεί εντός της κυβέρνησης. Προκηρύσσουν ένα δημοψήφισμα την ώρα που έχουν οι ίδιοι φροντίσει να τρομοκρατήσουν τον κόσμο και να τον οδηγήσουν να ψηφίσει «ΝΑΙ» και ακολούθως προφασίζονται ότι είναι πολιτική τους απόφαση να το «πάρουν πίσω».\nΤην ίδια ώρα που ο Δραγασάκης ουσιαστικά ανακαλεί το δημοψήφισμα, μέσω δημόσιας (αν και κομματικής) τηλεόρασης, η κυβέρνηση καταθέσει πρόταση που η ειδησεογραφία θέλει όμοια με των «θεσμών» και παράλληλα καταθέτει και τις προτάσεις της για το «Μνημόνιο 3», ύψους 29 δισ. ευρώ. Αναστάτωσαν, δηλαδή, ολόκληρη τη χώρα για 3 δισ. διαφορά που είχε το Μνημόνιο του Γιούνκερ με το Μνημόνιο του Τσίπρα και εν τέλει, σύμφωνα πάντα με την ειδησεογραφία, θα καταλήξουν να υπογράψουν 2 Μνημόνια.\nΥπάρχει, δε, και ένα άλλο σενάριο που ακούστηκε, βασισμένο στις δηλώσεις Βαρουφάκη: Η κυβέρνηση θα συμφωνήσει στην υπογραφή του αριστερού μνημονίου με τους διεθνείς τοκογλύφους και μετά θα απαιτήσει από τους Έλληνες να το υπερψηφίσουν, προκειμένου να προσθέσουν, πέρα από τα αιματηρά μέτρα, και το στίγμα της υποταγής στον Ελληνικό Λαό.\nΗ Χρυσή Αυγή καλεί τον Ελληνικό Λαό, είτε γίνει, είτε δεν γίνει το δημοψήφισμα, να πει ένα μεγάλο «ΟΧΙ» και στο Μνημόνιο των τοκογλύφων και στο Μνημόνιο του ΣΥΡΙΖΑ. Οι Έλληνες Εθνικιστές και Πατριώτες μπορούν να αντέξουν τα πάντα για την Ελευθερία της Ελλάδας. Και φυλακές και δολοφονίες και τρομοκρατία μπορούν να αντέξουν και το έχουν αποδείξει.\nΤο μόνο που δεν μπορεί να γίνει ανεκτό είναι η υποταγή στους επίδοξους κατακτητές της Πατρίδας μας και ολετήρες του Λαού μας. ΠΗΓΗ\nΚλείνοντας εξέφρασε την πάγια θέση της Χρυσής Αυγής σχετικά με την αντιμετώπιση του μνημονιακού προβλήματος, θέση που απορρίπτει όλες τις προτάσεις είτε αυτές αφορούν τις προτάσεις των «θεσμών» είτε αυτές της συγκυβέρνησης. Σε κάθε περίπτωση, τόνισε, ο ελληνικός λαός θα κληθεί να υποστεί τις συνέπειες της πολιτικής ενός νέου μνημονίου που θα φέρει την υπογραφή της αριστεράς. ΠΗΓΗ\nΔΕΙΤΕ ΕΠΙΣΗΣ: Α. Γρέγος: Ανάλγητες και προκλητικές οι μνημονιακές πολιτικές για τα ΑμεΑ - 2 ΒΙΝΤΕΟ\nΟ Βουλευτής Β' Αθηνών, Ηλίας Παναγιώταρος, στην συζήτηση από βήματος βουλής για το επικείμενο δημοψήφισμα της 5ης Ιουλίου, δήλωσε ότι η Χρυσή Αυγή απορρίπτει την οδό της υπερχρεωμένης δουλοπρέπειας στους διεθνείς τοκογλύφους και πορεύεται στον δύσκολο δρόμο της Εθνικής Ανεξαρτησίας και της Τιμής.\nΤέλος, ο Συναγωνιστής Παναγιώταρος κατήγγειλε τα διεφθαρμένα κόμματα του Ελληνικού Κοινοβουλίου, τα οποία έχουν το θράσος να ομιλούν, όταν επί 40 χρόνια καταλήστευαν το βιός των Ελλήνων, απεμπολούσαν την Εθνική Κυριαρχία και οδηγούσαν την χώρα στο καθεστώς των κατάπτυστων και επαχθών μνημονίων. ΠΗΓΗ\nΗλιόπουλος: Όχι στο Μνημόνιο και την εκχώρηση της εθνικής κυριαρχίας - ΒΙΝΤΕΟ\nΟ Περιφερειακός Σύμβουλος Θεσσαλίας, Παναγιώτης Ηλιόπουλος μίλησε χθες στο Ράδιο Βέρα από τα κελιά της Τιμής, όπου παραμένει παράνομα προφυλακισμένος για 18 μήνες.\nΟ Συναγωνιστής Ηλιόπουλος τόνισε αρχικά πως το τσίρκο του Σύριζα φτάνει στην κορύφωσή του με την δήθεν διαπραγμάτευση, την στιγμή που είναι έτοιμοι για μια ακόμη μνημονιακή κυβίστηση.\nΑν ο Σύριζα είχε πραγματική διάθεση να δώσει στον λαό το δικαίωμα να αποφασίσει για το μέλλον του, έπρεπε να κατεβάσει στο δημοψήφισμα την δική του πρόταση (των 8 δισ. ευρώ υφεσιακών μέτρων) και όχι να γίνεται ερώτημα επί μίας ανύπαρκτης πρότασης.\nΗ "πρώτη φορά αριστερά" του Σύριζα αθέτησε όλες τις προεκλογικές υποσχέσεις και παραμένει στο ίδιο μνημονιακό μοτίβο, ενώ η θέση του ΚΚΕ είναι παντελώς αλλοπρόσαλλη.\nΗ Χρυσή Αυγή παραμένει πάντα πιστή στις θέσεις της: Όχι στο Μνημόνιο και την εκχώρηση της εθνικής κυριαρχίας. ΠΗΓΗ\nΣΚΑΝΔΑΛΟ: Πότε ζήτησε ο Σύριζα προσφορά από Όμιλο Πληροφορικής για το δημοψήφισμα;\nΣύμφωνα με απολύτως διασταυρωμένες πληροφορίες, μέρες προ του διαγγέλματος Τσίπρα για την διεξαγωγή δημοψηφίσματος, η οποία έγινε ώρα 01.30 τα ξημερώματα του Σαββάτου, στέλεχος της κυβέρνησης απευθύνθηκε σε γνωστό Όμιλο λογισμικού και πληροφορικής στην Ελλάδα, προκειμένου να λάβει προσφορά της εταιρίας αναφορικά με τη διενέργεια εκλογών ή δημοψηφίσματος!\nΠροφανώς η προσφορά για τη διενέργεια δημοψηφίσματος ήταν πιο οικονομική και συμφέρουσα από εκείνη για εκλογές, οπότε τούτο καθόρισε και τις αποφάσεις του πρωθυπουργού και της κυβέρνησης.\nΣυνεπώς, όλες οι ενδείξεις συνηγορούν στο ότι η απόφαση για τη διενέργεια δημοψηφίσματος ΔΕΝ ήταν μια απόφαση της τελευταίας στιγμής και κάτω από το βάρος της ευθύνης της κυβέρνησης έναντι του Λαού, αλλά ήταν προσχεδιασμένη, όπως και όλα όσα ακολούθησαν της απόφασης για διεξαγωγή δημοψηφίσματος.\nΓι' αυτό το λόγο άλλωστε, ο Διοικητής της Τράπεζας της Ελλάδος Γ. Στουρνάρας, ενημέρωσε με έγγραφο με ημερομηνία 25/06/2015 την Πρόεδρο της Βουλής, πως τίθεται στη διάθεσή της από 6 Ιουλίου και μετά, όταν θα έχει... εξομαλυνθεί η κατάσταση! ΠΗΓΗ\nΣυνεπώς, το πρόβλημα του Τσίπρα και του Καμμένου, δεν είναι τα επαχθή μέτρα ή η εκχώρηση της εθνικής κυριαρχίας. Αυτά περιέχονται και στη δική τους πρόταση προς τους «θεσμούς», την οποία ευχαρίστως θα αποδέχονταν, σύμφωνα με τις δηλώσεις τους. Αυτό που τους νοιάζει είναι να μην καταποντιστεί ο Σύριζα και οι Ανέλ, και χάσουν την νομή της εξουσίας. ΠΗΓΗ\nΣΧΕΤΙΚΟ: Η ΚΩΛΟΤΟΥΜΠΑ ΤΟΥ ΑΙΩΝΑ ΕΙΝΑΙ ΕΠΙ ΘΥΡΑΙΣ!\nΚυβέρνηση σαλτιμπάγκων: Πρώτη ΚΑΙ ΤΕΛΕΥΤΑΙΑ φορά Αριστερά\nΤις τελευταίες παραστάσεις του τσίρκου που ονομάζεται κυβέρνηση Σύριζα-ΑΝΕΛ παρακολουθεί από τα ξημερώματα του Σαββάτου, οπότε και αναγγέλθηκε από τα χείλη του πρωθυπουργού η διενέργεια δημοψηφίσματος, ο Ελληνικός Λαός.\nΑπό την προεκλογική ακόμη περίοδο, η Χρυσή Αυγή είχε προειδοποιήσει τους Έλληνες και τις Ελληνίδες πως η κυβέρνηση που θα σχηματιζόταν μετά τις εκλογές της 25ης Ιανουαρίου και η οποία θα είχε ως βασικό πυλώνα τον Σύριζα, επρόκειτο να έλθει σε συμφωνία με τους δανειστές παρά τις περί του αντιθέτου προεκλογικές εξαγγελίες και διακηρύξεις.\nΑκολούθησαν πέντε μήνες πολιτικής «αγρανάπαυσης», ακατάσχετης επικοινωνιακής μπουρδολογίας, τακτοποίησης των κομματικών πελατών στο Δημόσιο και αλαζονικής αποχής από ενέργειες οι οποίες έστω και κατ' ελάχιστον θα έδιναν στο Λαό την αίσθηση της απόδοσης κοινωνικής δικαιοσύνης και προπαντός της αποκατάστασης της εθνικής μας κυριαρχίας.\nΑπό τα ξημερώματα του Σαββάτου, ο πρωθυπουργός και η κυβέρνησή του τρικλίζοντας μπροστά στα αδιέξοδα που οι ίδιοι δημιούργησαν, επιδιώκουν να μεταθέσουν το έγκλημα της ανέντιμης συμφωνίας με τους τοκογλύφους στις πλάτες του Ελληνικού Λαού. Δίχως να λάβουν το παραμικρό μέτρο προστασίας του Λαού μας και διασφάλισης των προϋποθέσεων προκειμένου οι Έλληνες να αποφασίσουν ελεύθερα στις κάλπες για το δημοψήφισμα της Κυριακής 5 Ιουλίου, κρυμμένοι στις ασφαλείς και καλά φυλασσόμενες βίλες τους, παρακολουθούν απαθείς το δράμα ενός ολόκληρου Λαού που εξαπατήθηκε κατ' επανάληψη από τις συμμορίες του «δημοκρατικού» τόξου.\nΜόλις 72 ώρες μετά την επικύρωση στη Βουλή της πρότασης για διενέργεια δημοψηφίσματος, η κυβέρνηση Σύριζα-ΑΝΕΛ κάνει ότι περνά από το χέρι της προκειμένου να εντείνει το κλίμα φόβου και κατατρομοκράτησης του Λαού μας. Οι κλειστές τράπεζες και η επιβολή ανώτατου ορίου ανάληψης από τα ΑΤΜ στα 60 ευρώ, οι ελλείψεις αγαθών στην αγορά και η αδυναμία καταβολής ολόκληρης της σύνταξης, καθιστούν εκ των πραγμάτων τον θίασο Σύριζα-ΑΝΕΛ όχι απλώς κωμικοτραγικό αλλά εθνικά επικίνδυνο.\nΠρόκειται όμως περί ερασιτεχνικής αδυναμίας της κυβέρνησης να πράξει τα αυτονόητα ή περί σκόπιμης μεθοδεύσεως ούτως ώστε όχι μόνο να νομιμοποιηθεί ένα Νέο Μνημόνιο αλλά μάλλον να καθαγιασθούν τα εγκλήματα των προηγούμενων κυβερνήσεων;\nΤο γεγονός ότι τόσο οι υπουργοί όσο και τα στελέχη Σύριζα-ΑΝΕΛ αντί να υπερασπίζονται δημοσίως και με σθένος το ΟΧΙ στο Μνημόνιο παραμένουν απαθείς παρατηρητές της τρομοκράτησης του Ελληνικού Λαού, συνηγορεί υπέρ της δεύτερης άποψης. Αν μη τι άλλο, μια κυβέρνηση η οποία θα επιθυμούσε πραγματικά το ΟΧΙ στο Νέο Μνημόνιο θα φρόντιζε να διασφαλίσει για μια μονάχα εβδομάδα την ομαλότητα στην καθημερινή ζωή των Ελλήνων, πράγμα το οποίο φυσικά δεν έκανε. Αντιθέτως, απεδείχθη στην πράξη ότι κύριο μέλημα της κυβέρνησης ήταν η αλληλεγγύη προς τους λαθρομετανάστες, τους οποίους όχι μόνον υποδέχεται κατά εκατοντάδες χιλιάδες αλλά επιπλέον, αποφασίζει να τους παραχωρήσει την ελληνική ιθαγένεια. Η αλληλεγγύη προς τον Ελληνικό Λαό έμεινε στα χαρτιά και στις κάλπικες ιδεολογικές διακηρύξεις των απατεώνων του μαρξισμού.\nΜε απλά λόγια, η κυβέρνηση Σύριζα-ΑΝΕΛ φέρει ακέραια την ευθύνη της παράδοσης του Ελληνικού Λαού ως πρόβατο επί σφαγή στις διαθέσεις των διεθνών τοκογλύφων. Μόλις προ ολίγων ημερών, ο Αρχηγός της Χρυσής Αυγής δήλωσε σε μια συνέντευξη η οποία συζητήθηκε ευρέως το αυτονόητο: «η επιστροφή στο εθνικό νόμισμα είναι στόχος εθνικός αλλά προϋποθέτει την οργάνωση της εθνικής παραγωγής». Πρόσθεσε δε και δικαιώνεται απολύτως σήμερα, πως η ρήξη απαιτεί προετοιμασία, προετοιμασία τόσο των κρατικών δομών όσο και του Λαού.\nΑποδεικνύεται εν τέλει, πως η αντιμνημονιακή ρητορική υπήρξε για το Σύριζα και τους ΑΝΕΛ, όπως και προηγουμένως για τη ΝΔ του Σαμαρά, σημαία ευκαιρίας ούτως ώστε να ανέλθουν στην εξουσία.\nΓια τη Χρυσή Αυγή δεν υπάρχουν ψευτοδιλήμματα και φόβοι: η υπεράσπιση της Πατρίδος και η ευημερία του Λαού μας είναι ο υπέρτατος Νόμος! Ευάγγελος Καρακώστας\nΣυνεχίζει να τρέμει την Χρυσή Αυγή ο αρχισκευωρός Σαμαράς\nΟριστικά και αμετάκλητα κομπάρσος της πολιτικής ζωής του Τόπου, ο χειρότερος πρωθυπουργός που θήτευσε κατά την μεταπολίτευση έχει το θράσος να συνεχίζει να κάνει υποδείξεις, αντί να σιωπά για το κακό που προξένησε στην Χώρα ως επικεφαλής της για 2,5 χρόνια. Ο λόγος, φυσικά, για τον υπό προθεσμία αρχηγό της ΝΔ, Αντώνη Σαμαρά, ο οποίος σε μια ακόμη επίδειξη της προσωπικής απελπισίας που τον διακατέχει και του πολιτικού αδιεξόδου στο οποίο βρίσκεται, δήλωσε ότι «η υπευθυνότητα των πολιτών θα υπερισχύσει της ανευθυνότητας Τσίπρα-Καμμένου-Μιχαλολιάκου».\nΘρασύς μέχρι εκεί που δεν παίρνει, χαρακτήρισε το δημοψήφισμα ως «έγκλημα εκ προμελέτης κατά της χώρας», ξεχνώντας προφανώς την αλάνθαστη λαϊκή παροιμία «στο σπίτι του κρεμασμένου δεν μιλάνε για σκοινί».\nΟ αρχιεγκληματίας της πολιτικής ζωής του Τόπου, ο εμπνευστής και δημιουργός της μεγαλύτερης πολιτικής σκευωρίας της σύγχρονης ζωής της Χώρας, ο θλιβερός τύπος που επιχείρησε την ποινικοποίηση ενός Εντίμου και Νομίμου Κόμματος, με εκατοντάδες χιλιάδες ψηφοφόρους που το έχουν καταστήσει Τρίτη Πολιτική Δύναμη του Τόπου πλέον, μόνο και μόνο για ψηφοθηρικούς λόγους και επειδή αυτό του εδόθη ως εντολή από το εξωτερικό, ο πολιτικάντης που με χαρακτηριστική ευκολία και ευλυγισία έκανε στροφή 180 μοιρών, γινόμενος αστραπιαία μνημονιακός, έχει το θράσος και την αναίδεια να μιλά για «έγκλημα εκ προμελέτης».\nΧαμένος μέσα στον ασυνάρτητο μικρόκοσμο των παρακμιακών του ψευδαισθήσεων και της ψυχικής αστάθειας, ίσως να νομίζει ότι μπορεί ακόμη να αποτελεί σημαντικό κεφάλαιο στην πολιτική ζωή της Χώρας. Πολύ περισσότερο, ίσως να νομίζει ότι είναι ακόμη πρωθυπουργός, ώστε μαζί με κάποιους επίορκους δικαστικούς να μπορεί να στέλνει ανήθικα και παράνομα στην φυλακή όποιον του στέκεται εμπόδιο στα στενά συντηρητικά του συμφέροντα. Άδικα πασχίζει ο εντολοδόχος των εταίρων και των διεθνών τοκογλύφων.\nΟ Ελληνικός Λαός του αφαίρεσε δια παντός κάθε είδους πρωταγωνιστικό ρόλο και τον κατέστησε μόνιμο κομπάρσο και παρία της πολιτικής ζωής του Τόπου.\nΣε πολύ σύντομο χρονικό διάστημα δεν θα τον απασχολεί η κάθε είδους λανθασμένη εξίσωση και εξομοίωση διαφορετικών πολιτικών σχηματισμών και προσώπων, αλλά το οριστικό τέλος από την πολιτική με την εκδίωξή του ως πλήρως αποτυχημένου από την αρχηγική καρέκλα της ΝΔ. Και το χειρότερο: θα μείνει στην ιστορία με το στίγμα του προσκυνημένου, του άχρηστου και του λαομίσητου. Γιώργος Μάστορας\nΕν ολίγοις, «Μπάμπη»: «Στο σπίτι του κρεμασμένου δεν μιλάνε για σχοινί»! ΠΗΓΗ\nΑλματώδης αύξηση του εμπορίου ναρκωτικών στην Ευρώπη λόγω λαθρομεταναστών\nΣύμφωνα με τις διαπιστώσεις των αστυνομικών αρχών δίωξης και καταπολέμησης ναρκωτικών στην Ευρώπη (κυρίως Europol και σώματα δίωξης ναρκωτικών Γαλλίας και Γερμανίας), το εμπόριο κοκαΐνης και ηρωίνης έχει πενταπλασιασθεί το τελευταίο διάστημα λόγω των στρατιωτικών συγκρούσεων στην Λιβύη και γενικά στην Βόρειο Αφρική. Πλέον είναι πολύ εύκολο για τους εμπόρους ναρκωτικών να μεταφέρουν τα ναρκωτικά από την Αφρική μέσω της Μεσογείου στην νότια Ευρώπη. Προς τούτο χρησιμοποιούνται εκατοντάδες δήθεν πρόσφυγες ως «βαποράκια», ήτοι ως ζωντανά μεταφορικά μέσα.\nΗ νότιος Ιταλία έχει κατακλυσθεί από κοκαΐνη και ηρωίνη, ναρκωτικά τα οποία μεταφέρονται χωρίς πρόβλημα και στην υπόλοιπη ΕΕ λόγω των ανοικτών συνόρων. Οι διαπιστώσεις αυτές έγιναν πρόσφατα στην διάρκεια διεθνούς ημερίδας για την καταπολέμηση των ναρκωτικών στην Ευρώπη. Για την Ελλάδα δεν υπάρχουν στοιχεία, κάτι το οποίο δεν παραξενεύει αφού οι αρμόδιες αρχές δεν γνωρίζουν καν πόσοι λαθροκάτοικοι λιάζονται αυτή την χρονική περίοδο στην χώρα μας, πόσο δε μάλλον πόσοι από αυτούς είναι διακινητές ναρκωτικών.\nΙσλαμικές τρομοκρατικές οργανώσεις της Αφρικής όπως η Μπόκο Χαράμ και η Αλ Κάϊντα του Μαγρέμπ διακινούν τα ναρκωτικά με τους λαθρομετανάστες προς την Ευρώπη και με αυτό τον τρόπο χρηματοδοτούν τις εγκληματικές τους επιχειρήσεις. Το Χαλιφάτο του Ισλαμικού Κράτους επίσης κάνει χρυσές δουλειές με το εμπόριο ηρωίνης από το Αφγανιστάν προς την Ευρώπη μέσω Τουρκίας. Και σε αυτή την περίπτωση ως «βαποράκια» δρουν οι λεγόμενοι «παράτυποι μετανάστες» (σύμφωνα με την ορολογία της κυρά-Τασίας του ΣΥΡΙΖΑ).\nΝα υπενθυμίσουμε στους έχοντες κοντή μνήμη ότι την περίοδο του πολέμου στο Βιετνάμ ανθούσε επίσης το εμπόριο ηρωίνης από αυτή την εμπόλεμη περιοχή με προορισμό την Ευρώπη και ΗΠΑ. Μετά το πέρας του πολέμου δικαστικές αρχές των ΗΠΑ κατόπιν έρευνας και διαρροής μυστικών εγγράφων διαπίστωσαν ότι σε αυτό το εμπόριο κινούσε τα νήματα και πρωτοστατούσε η περιβόητη CIA, η οποία με αυτό τον τρόπο χρηματοδοτούσε εξεγέρσεις, εμφυλίους πολέμους και «παρδαλές επαναστάσεις» εκείνης της εποχής σε πολλές περιοχές του κόσμου και ιδιαίτερα της Λατινικής Αμερικής.\nΟι παραλληλισμοί με την σημερινή εποχή επιβάλλονται και είναι εκ των ουκ άνευ, η μόνη διαφορά είναι ότι τότε η CIA χρησιμοποιούσε δικά της μεταγωγικά αεροσκάφη για την διακίνηση των ναρκωτικών, ενώ τώρα χρησιμοποιεί τους μισθοφόρους ισλαμοσυμμορίτες της ως ζωντανά μεταφορικά μέσα. Οι ισλαμοσυμμορίτες τρομοκράτες εξελίσσονται και σε ναρκοτρομοκράτες. Σκοπός τους να διαλύσουν τις κοινωνικές-οικογενειακές και πολιτισμικές δομές των γηγενών πληθυσμών της Ευρώπης.\nΥπό την εποπτεία και ενθάρρυνση των πολιτικάντηδων η Ελλάδα κινδυνεύει να γίνει εγκληματικό κέντρο ισλαμοσυμμοριών. Αν κάποιοι νομίζουν ότι καθήμενοι στις πολυθρόνες των σπιτιών τους και βλέποντας τα τουρκοκάναλα θα υπερβούν το πρόβλημα είναι βαθιά νυχτωμένοι. ΠΗΓΗ\nCAPITAL-ΙΣΤΙΚΟ ΚΟΝΤΡΟΛ ΚΑΙ ΞΕΡΟ ΨΩΜΙ ΕΙΚΟΝΕΣ ΝΤΡΟΠΗΣ – ΒΙΝΤΕΟ\nΝτροπή σας ξεφτίλες. Εικόνες ντροπής έχουμε από το πρωί με εκατοντάδες συνταξιούχους έξω από τις τράπεζες που ξενύχτησαν , περιμένοντας να ανοίξουν τα καταστήματα, λίγο μετά τις 8 το πρωί, για να πληρωθούν το βδομαδιάτικο των 120 €. Η ταλαιπωρία για τους ανθρώπους που δούλευαν μια μια ολόκληρη ζωή , είναι μεγάλη και οι εικόνες θυμίζουν άλλες εποχές που οι άνθρωποι συγκεντρώνονταν για να μπορέσουν να εξασφαλίσουν ένα πιάτο φαγητό για να επιβιώσουν. Στο μεταξύ το πρωί ένας ηλικιωμένος άνδρας, περίπου 78 χρονών, έχασε τις αισθήσεις του και λιποθύμησε ενώ βρισκόταν στην ουρά τράπεζας επί της Λεωφόρου Καλοκαιρινού. Στο σημείο έσπευσε ασθενοφόρο του ΕΚΑΒ το οποίο τον μετέφερε στο Βενιζέλειο νοσοκομείο. ΦΩΤΟ-ΑΡΘΡΟ ΕΔΩ\nΧΡΥΣΗ ΑΥΓΗ 1518184688499894051


Επιστολή Ουζουνίδου – Πετράκου προς την ΔΕΗ για τις ληξιπρόθεσμες οφειλές μικρομεσαίων επιχειρήσεων και επαγγελματιών | KOZANILIFE.GR\nΣτη Βόρεια Ελλάδα- και όχι μόνο- εξαιτίας της οικονομικής κρίσης μεγάλος αριθμός μικρομεσαίων επιχειρήσεων έχει οφειλή προς τη ΔΕΗ για την κατανάλωση ηλεκτρικού ρεύματος (ορισμένες για κάποιους μήνες κι άλλες για τα τελευταία χρόνια), με συνέπεια η ΔΕΗ να προχωρήσει στη διακοπή της παροχής ρεύματος στις επιχειρήσεις αυτές.\nΠεριοριζόμαστε σε τρία βασικά επακόλουθα:\n1. Κάποιες επιχειρήσεις έχουν ήδη κλείσει και έχει απολεσθεί μεγάλος αριθμός θέσεων εργασίας.\n2. Μέρος των επιχειρήσεων συνέδεσε τις μονάδες του με γεννήτριες πετρελαίου, με σχεδόν διπλάσιο κόστος. Αντιλαμβάνεστε τη δραματική αύξηση του κόστους του παραγόμενου ή πωλούμενου προϊόντος, που θα\nοδηγήσει με μαθηματική ακρίβεια στο κλείσιμο των επιχειρήσεων και σε απώλεια θέσεων εργασίας.\n3. Μέρος των επιχειρήσεων, προκειμένου να διατηρήσει την οικονομική του δραστηριότητα, προέβη, μέσα στην απελπισία του, ακόμη και σε κλοπή ηλεκτρικού ρεύματος.\nΜε τις ρυθμίσεις που αποφασίσατε, ουσιαστικά, βάζετε το μαχαίρι στο λαιμό των επιχειρήσεων. Είναι αδύνατον, με τα σημερινά δεδομένα, οι μικρομεσαίοι επιχειρηματίες- επαγγελματίες να δύνανται να καταβάλουν αρχικά και εφάπαξ το 20% ή το 30% του χρέους τους, προκειμένου να επανασυνδέσουν το ηλεκτρικό τους ρεύμα. Επιπλέον, είναι αδύνατον να αποπληρώσουν το υπόλοιπο του χρέους τους σε τέσσερεις έως έξι δόσεις, που αντιστοιχούν σε υπέρογκα το μήνα ποσά, καθώς θα καλούνται να πληρώνουν και τον τρέχοντα λογαριασμό.\nΣτην πλειάδα των περιπτώσεων δε θα υπάρχει η δυνατότητα είσπραξης των οφειλών, ενώ ζημιές θα υποστούν και οι δύο πλευρές και βεβαίως γενικότερα η οικονομία της χώρας, δεδομένου ότι:\n1. Θα αυξηθεί ο αριθμός οφειλετών της ΔΕΗ και το ποσό των ανείσπρακτων στο ενεργητικό της .\n2. Θα οδηγηθεί στο κλείσιμο ακόμη μεγαλύτερος αριθμός ΜΜΕ, εξέλιξη που συμβάλλει άμεσα στην αύξηση της ανεργίας και χτυπάει απευθείας την καρδιά της οικονομίας της χώρας, ενώ, όπως είναι γνωστό, η επανεκκίνηση μιας παραγωγικής μονάδας απαιτεί εξαιρετικά μεγάλο κόστος.\n1. Να γίνουν άμεσα οι επανασυνδέσεις των παραγωγικών, επαγγελματικών μονάδων.\n2. Να ρυθμιστούν οι οφειλές των επιχειρήσεων με ποσά που δύνανται να καταβάλλουν τον μήνα, με δόση αντίστοιχη με την κατανάλωση του μήνα ή λίγο μικρότερη, με ένα σταθερό ποσό και την υποχρέωση να πληρώνουν από τούδε και στο εξής τον τρέχοντα μήνα. Εάν το πρώτο τρίμηνο δεν καταβληθεί το οριζόμενο μέρος της οφειλής, τότε τελεσίδικα θα δύναται η ΔΕΗ να προχωράει στη διακοπή του ηλεκτρικού ρεύματος.\nΠαρακαλούμε όπως προβείτε άμεσα σε ενέργειες, έτσι ώστε οι υπάλληλοι στα κατά τόπους γραφεία των υπηρεσιών σας να απελευθερωθούν από τη βάσανο και την αδυναμία της αντιμετώπισης των προβλημάτων που τους εκθέτουν μικρομεσαίοι επιχειρηματίες.\nΣας επισυνάπτω, τέλος, την πρόταση μιας επιχείρησης από την Κοζάνη, η οποία οφείλει το ποσό των 60.610 €, και της έχει διακοπεί η παροχή ηλεκτρικού ρεύματος.\nΠρόκειται για μια καινοτόμα, δυναμική προ της ύφεσης, επιχείρηση, με καθαρά εξαγωγικό χαρακτήρα, η οποία αναγκάστηκε να χρησιμοποιήσει γεννήτριες πετρελαίου, από τη στιγμή που η ΔΕΗ Α.Ε. της διέκοψε την παροχή ηλεκτρικού ρεύματος, με συνέπεια βεβαίως την αύξηση του κόστους παραγωγής των προϊόντων της.\nΕίναι αδύνατον επιχειρήσεις, όπως η εν λόγω, να ανταποκριθούν στις δυσβάστακτες ρυθμίσεις οφειλών που τις επιβάλλετε.\nΒουλευτής ΣΥΡΙΖΑ Π.Ε. Μεσσηνίας


Τα αόρατα παιδιά πεθαίνουν ακόμα ήσυχα | πιτσιρίκος\n13 Απρ, ’18 11:09 ΠΜ\nΤην εποχή πριν από την κρίση, παρακολουθούσα μια ασθενή στο ιατρείο μου, μια ήσυχη και ευγενική μεσόκοπη κυρία που κρατούσε μαζί με τον σύζυγό της ένα από τα παλαιότερα τυπογραφεία του Πειραιά.\nΜου έλεγε λοιπόν ότι από μικρή είχε μια μονάχα βαθιά επιθυμία, να ταξιδέψει και να γνωρίσει τον κόσμο.\nΟ σύζυγος –ένας επίσης πολύ ήρεμος και συμπαθητικός άνθρωπος– δεν είχε τα ίδια όνειρα κι επιθυμίες με αυτήν.\nΆκουγε για ταξίδια και κρυβόταν στην ντουλάπα για να μην τον βρουν.\nΠαρ’ όλα αυτά, η ασθενής μου ήταν αρκετή τυχερή γιατί αφενός μεν ο σύζυγος της δεν της έβαλε ποτέ εμπόδιο στο να πραγματοποιήσει τις επιθυμίες της, αφετέρου μοιράζονταν την ίδια τρέλα με την μικρότερη αδερφή της, κι έτσι είχε πάντα παρέα στα ταξίδια που έκανε.\nΌταν την ρωτούσα ποιες ήταν οι χώρες στις οποίες θα άξιζε να ταξιδέψει κανείς, μου απαντούσε χωρίς κανένα δισταγμό, «μονάχα εκείνες που έχουν ακόμα ψυχή».\nΣτην Ευρώπη, μου έλεγε, δεν αξίζει να ταξιδέψεις πια και την Λατινική Αμερική δεν την γνωρίζω καλά, όμως η Ασία είναι ο πολιτισμός και η ομορφιά της γης.\nΥπάρχουν μέρη στα οποία αξίζει κάποιος να γνωρίσει, περιοχές που δεν έχουν γίνει ακόμα ρεπλίκες του δυτικού –δηλαδή του αγγλοσαξονικού– πολιτισμού.\nΠες μου χώρες λοιπόν, γίνε λιγάκι πιο συγκεκριμένη, την παρότρυνα.\nΈχω ταξιδέψει παντού στην Ασία, μου έλεγε, μα, αν θα έπρεπε να δω μονάχα τρεις χώρες, η πρώτη θα ήταν η Υεμένη, η δεύτερη η Βιρμανία και η τρίτη το Λάος.\nΗ Υεμένη. Η αρχαία πατρίδα της βιβλικής βασίλισσας του Σαβά, η φτωχή και αυθεντική Αραβία με τις πολεμοχαρείς και συνάμα ευγενικές φυλές.\nΗ Υεμένη, με τις πόλεις όπου κατασκευάστηκαν οι πρώτοι στον πλανήτη ουρανοξύστες –ο ένας σφιχτά αγκαλιασμένος με τον άλλο, με 10, 15 ή 20 ορόφους ο καθένας, χωμάτινα φρούρια μέσα στην έρημο, κάστρα μαζί και καταφύγια από τους ληστές και τους φοβερούς ανέμους της ερήμου που κατέστρεφαν τα αρχαία χωριά τους.\nΟι κάτοικοι έχτισαν αυτά τα επιβλητικά κτίρια τον 9ο και 10ο αιώνα για να επιβιώσουν, υπερνικώντας τις καταστροφικές δυνάμεις της φύσης.\nΣτην σύγχρονη ιστορία της, η χώρα έμεινε για αρκετά χρόνια χωρισμένη.\nΤο βόρειο τμήμα κέρδισε την ανεξαρτησία του από τους Οθωμανούς το 1918 και παρέμεινε ανεξάρτητο κάτω από ένα περίπλοκο σύστημα εξουσιών, όπου οι φυλές και οι φατρίες διαδραμάτιζαν ισχυρό ρόλο και οι άνθρωποι ήταν πάντοτε οπλισμένοι.\nΤο νότιο τμήμα –το Άντεν– στρατηγικό προτεκτοράτο των Εγγλέζων από το 1839 (παντού και πάντα αυτοί οι Εγγλέζοι!) μέχρι και το 1967.\nΜετά, μια ακόμα «Λαϊκή Δημοκρατία» γεμάτη από σοβιετικές στρατιωτικές βάσεις.\nΤο «σοσιαλιστικό» καθεστώς του Νότου δεν κράτησε για πολύ, μετά την διάλυση της πρώην ΕΣΣΔ.\nΤον Μάη του 1990, τα δύο κράτη ενώθηκαν σε ένα. Στην πραγματικότητα, η Νότια Υεμένη προσαρτήθηκε στην Βόρεια.\nΗ χώρα παρά την μεγάλη της έκταση (550.000 km2) και την στρατηγική της θέση δεν είναι πλούσια.\nΟ πληθυσμός της –αραβικής κυρίως καταγωγής– ανέρχεται στα 27,5 εκατομμύρια.\nΌλοι τους είναι μουσουλμάνοι στο θρήσκευμα και οι πάλαι ποτέ ισχυρές εβραϊκές και χριστιανικές κοινότητες που υπήρχαν εκεί, εγκατέλειψαν την χώρα μετά τον Β-ΠΠ και κυρίως μετά τον πρώτο εμφύλιο που έλαβε χώρα στην Βόρεια Υεμένη μεταξύ 1962 και 1968 και οδήγησε στην ανατροπή της μοναρχίας.\nΣτον πρώτο αυτόν εμφύλιο πόλεμο, ενεπλάκησαν και οι ξένες δυνάμεις, Σαουδική Αραβία, Βρετανία και Ιορδανία στο πλευρό των μοναρχικών και η Αίγυπτος του Νάσερ που υποστήριζε τους εθνικιστές.\nΗ πραγματικότητα είναι πως ο οίκος των Σαούντ -που πάντα θεωρούσε την Υεμένη την πίσω αυλή του σπιτιού του- θορυβήθηκε αρκετά εκείνη την εποχή και έκτοτε δεν έπαψε στιγμή που να μην έχει τα μάτια του στραμμένα στην Υεμένη.\nΤο 1990, το ενιαίο κράτος τότε της Υεμένης ψήφισε στον ΟΗΕ κατά της πρότασης των Αμερικανών για την επίθεση ενάντια στο Ιράκ και την εκστρατεία για την απελευθέρωση του Κουβέιτ.\nΉταν η εποχή που ο πατέρας του σημερινού προέδρου της Συρίας έστελνε δύο τεθωρακισμένες μεραρχίες στην έρημο του Ιράκ να πολεμήσουν τον δικτάτορα Σαντάμ κάτω από τις διαταγές του Αμερικανού αρχιστρατήγου Σβάρτσκοφ.\nΉταν η ίδια εποχή που το Ριάντ απέλασε σχεδόν ένα εκατομμύριο εργάτες από την Υεμένη επειδή η κυβέρνηση της χώρας τους δεν τάχθηκε στο πλευρό των ΗΠΑ και της Σαουδικής Αραβίας.\nΤα χρόνια που ακολούθησαν δεν ήταν ήρεμα για την Υεμένη.\nΑπό την μια η διείσδυση της Αλ Κάιντα και οι κυρώσεις από τις ΗΠΑ, κι από την άλλη η ανοιχτή επέμβαση των Σαουδαράβων στα εσωτερικά της χώρας, όπου υποδαύλισαν την θρησκευτική αντιπαράθεση μεταξύ των Σουνιτών και Σιϊτών μουσουλμάνων, τα δύο αντίπαλα δόγματα στα οποία μοιράζονται οι κάτοικοι της χώρας αυτής.\nΗ Αραβική άνοιξη έφερε το ξέσπασμα διαδηλώσεων στην πρωτεύουσα Σάανα και στο Άντεν.\nΗ ανατροπή του καθεστώτος ήταν πλέον ζήτημα λίγων ημερών, εκείνο όμως που ακολούθησε ήταν οι εμφύλιες συγκρούσεις, το αποτέλεσμα των οποίων ήταν η κατάληψη της εξουσίας από τους σιίτες αντάρτες Houthis, οι οποίοι είχαν την διακριτική υποστήριξη του επίσης σιίτικου Ιράν.\nΗ στρατιωτική επέμβαση της Σαουδικής Αραβίας και των συμμάχων της εκδηλώθηκε με σφοδρότατους βομβαρδισμούς, ναυτικό αποκλεισμό και αποστολή χιλιάδων πάνοπλων στρατιωτών και εκατοντάδων αρμάτων στο νότιο κυρίως τμήμα της χώρας.\nΜνημεία της παγκόσμιας πολιτιστικής κληρονομιάς σωριάστηκαν σε ερείπια από τις βόμβες που έριχναν τα αμερικανικής και βρετανικής κατασκευής μαχητικά αεροσκάφη της Royal Saudi Air Force.\nΟι βόμβες που σκοτώνουν εκατοντάδες αμάχους –άνδρες, γυναίκες και παιδιά– δεν είναι έξυπνες.\nΟι βόμβες που σκοτώνουν παιδιά στην Υεμένη είναι αόρατες και βουβές.\nΚανείς στο «δημοκρατικό» δυτικό κόσμο δεν βλέπει ούτε ακούει τίποτα.\nΤο τάχα μου «αντικειμενικό» BBC σφυρίζει αδιάφορα και ο υποτίθεται «προοδευτικός» The Guardian ασχολείται με άλλα σοβαρότερα ζητήματα.\nΥπάρχουν και οι βασιλικοί γάμοι στο τελειωμένο Βασίλειο.\nΆσε που τα στόματα είναι μπουκωμένα από τα πετροδολάρια του νέου παντοδύναμου Σαουδάραβα πρίγκηπα διαδόχου που εξακολουθεί να παραγγέλνει και να παραλαμβάνει σύγχρονα οπλικά συστήματα για να χρησιμοποιηθούν στον πόλεμο στην Υεμένη.\nΑν διαμαρτυρηθούν οι δυτικοί, θα παραγγείλει όπλα από την Ρωσία και την Κίνα και θα χαθούν θέσεις εργασίας.\nΧρειάζεται πολιτική υπευθυνότητα λένε κι όποιος τολμά –όπως ο Κόρμπιν– να ψελλίσει έστω μια φράση επικριτική για τις πωλήσεις όπλων στην Σαουδική Αραβία και να κατακρίνει την σφαγή των Παλαιστινίων από τους Ισραηλινούς στα κατεχόμενα και στην Γάζα, χαρακτηρίζεται από σύσσωμα τα ΜΜΕ ως αντισημίτης.\nΟύτε τα «άσπρα κράνη» ούτε ο ΟΗΕ έχουν καταγγείλει ποτέ την Σαουδική Αραβία για χρήση χημικών όπλων στον πόλεμο στην Υεμένη.\nΑντίθετα, η χώρα των Σαούντ προεδρεύει της επιτροπής των Ηνωμένων Εθνών που είναι υπεύθυνη για τον σεβασμό των ανθρώπινων δικαιωμάτων!\nH Σαουδική Αραβία δεν χρησιμοποιεί χημικά όπλα στην Υεμένη. Χρησιμοποιεί την πείνα, τον λοιμό. Εξοντώνει χιλιάδες παιδιά που λιμοκτονούν ή πεθαίνουν από χολέρα.\nΗ Σαουδική Αραβία δεν χρησιμοποιεί όπλα μαζικής καταστροφής από εκείνα που απαγορεύει ο ΟΗΕ. Υπάρχουν και νόμιμα μέσα για να εξοντώνεις τον πληθυσμό.\nΣτην «λευκή» Δύση δεν ασχολούνται με αυτούς που πεθαίνουν δίπλα τους.\nΠολύ σωστά είπες στο τελευταίο σου podcast ότι δεν θεωρούνται από τους δυτικούς τα θύματα στον λεγόμενο τρίτο κόσμο άνθρωποι.\nΕίναι, άλλωστε, το προπατορικό αμάρτημα της «λευκής» Δύσης ο ρατσισμός, η κινητήριος δύναμη που τους οδηγεί από το ένα έγκλημα στο άλλο με ευκολία μοναδική.\nΔεν γεννιούνται μονάχα οι Έλληνες «αθώοι».\nΌλοι οι πολίτες στην Δύση γεννιούνται, ζουν και πεθαίνουν αθώοι.\nΜονάχα οι άλλοι –οι μαύροι, οι μελαμψοί, οι μεμέτηδες και οι σχιστομάτηδες– γεννιούνται, ζουν και πεθαίνουν «ένοχοι».\nΚαι τα παιδιά στην Υεμένη πεθαίνουν αόρατα και σιωπηλά, χωρίς ένα «είμαι κι εγώ» hashtag, χωρίς λουλούδια και χωρίς δάκρυα.\nΔεν υπάρχει για αυτά κανένα κίνημα «me too».\nΑπουσιάζουν από το Hollywood οι συμβολικές πράξεις διαμαρτυρίας για την σφαγή τους.\nΕίναι τα παιδιά «των άλλων», εκείνων που στα διεθνή χρηματιστήρια των ανθρωπίνων αξιών δεν αξίζουν ούτε μισή δεκάρα.\nΠολύ πιο ακριβά είναι τα όπλα που τους σκοτώνουν από τις ζωές των παιδιών τους.\nΆσε που τα όπλα εξασφαλίζουν και θέσεις εργασίας, βελτιώνουν το βιοτικό επίπεδο και ενισχύουν την οικονομική ανάπτυξη των χωρών που τα παράγουν και τα πουλούν.\nΠρος το παρόν, ας «κρατήσουμε την ανάσα μας» για τον κίνδυνο εμπλοκής μεταξύ Αμερικής και Ρωσίας πάνω από την Συρία, ας «θρηνήσουμε για 3 ημέρες» ξανά τους νεκρούς «μας».\nΜετά το τριήμερο θα επιστρέψουν στα σπίτια τους «οι εκδρομείς της ανείπωτης θλίψης για το αδικοχαμένο παλικάρι», θα ξαναρχίσουν τα reality και η ζωή θα επανέλθει στους γνωστούς ρυθμούς του «υπάρχω λες κι ύστερα δεν υπάρχεις».\n(Φίλε Ηλία, δεν ξέρω αν ήταν πάντα έτσι οι άθρωποι. Έχω την εντύπωση πως έχουμε μεταλλαχτεί. Εν ζωή. Δηλαδή, μπορεί κάποτε οι εξουσίες και οι ελίτ της Δύσης να θεωρούσαν κάποιους λαούς κατώτερους. Σήμερα τους θεωρούν κατώτερους και οι πολίτες. Ξεσκίζουν οι χώρες της Δύσης τις χώρες της Μέσης Ανατολής -και άλλες-, για να εκμεταλλευτούν τον πλούτο τους, γίνονται μετά πρόσφυγες οι πολίτες αυτών των χωρών, έρχονται στην Ευρώπη, και οι πολίτες της Ευρώπης τους βρίζουν κι από πάνω που δεν κάθονται στις διαλυμένες πατρίδες τους να ψοφήσουν. Αλλά εμείς είμαστε καλοί χριστιανοί, είμαστε προοδευτικοί, ανθρωπιστές και τέτοια. Ηλία μου, τι να πω; Όπως βλέπεις, δεν υπάρχει πια ούτε καν αντιπολεμικό κίνημα. Ο καθένας την πάρτη του. Κι αν πεις και κάτι για τα εγκλήματα της Δύσης και των συμμάχων της, σε θεωρούν γραφικό και περίεργο. Ηλία, η σκέψη που κάνω για να παρηγορηθώ και να σκεφτώ κάτι θετικό και ελπιδοφόρο για τους ανθρώπους που υποφέρουν -σε χώρες που οι δυτικοί θεωρούν κατώτερες- είναι η φράση του Χέλντερλιν “εκεί που αυξάνεται ο κίνδυνος, αυξάνεται επίσης και η δυνατότητα της σωτηρίας”. Αυτό σκέφτομαι. Ηλία, στην Υεμένη είχε πάει τον περασμένο Ιούνιο ο ΝΙΖ -που έχει για βάση το Βιετνάμ και έχει γράψει πολλές φορές για τις χώρες και τους λαούς που έχουν ακόμα ψυχή- και μου είχε στείλει αυτό το κείμενο. Να είσαι καλά, Ηλία.)\nNext story Να πεθαίνεις την ώρα του καθήκοντος και να σε εξυμνούν πολιτικοί και δημοσιογράφοι που δεν έκαναν καν τη θητεία τους\nPrevious story Αν δεν πέσουν τα πολεμικά αεροσκάφη, πώς θα πέσουν οι μίζες;


Η Ιστορία της Τζαζ, μέρος Ι: Ο Αρχέγονος Ρυθμός\n“H Jazz ξεπλένει την σκόνη της καθημερινής ζωής" - Art Blakey\nΑν χρειαστεί να ρωτήσεις για τη Τζαζ, ποτέ δεν θα μάθεις περί τίνος πρόκειται, έλεγε ο Λούις Άρμστρονγκ, τα μάτια του αντανακλώντας τη λάμψη της τρομπέτας του. Και να’ μαι εδώ, στον υπολογιστή μπροστά, σκορπώντας λέξεις που ακροβατούν στην οθόνη σαν ξεστρατισμένες νότες, προσπαθώντας να χτίσω μια εισαγωγή για το αφιέρωμά μας στη μουσική Τζαζ και την ιστορία της. Ένα αφιέρωμα που θα διαρκέσει μήνες και μήνες και του οποίου το φινάλε μόλις που μπορώ να φανταστώ, κάπου στα βάθη του τούνελ της σκέψης μου. Πώς να ξεκινήσω; Τι να πω για μια μουσική που μιλάει κατά κύριο λόγο δίχως λόγια; Με ποιο τρόπο θα κατορθώσουν οι ξερές αυτές λέξεις πάνω στην επίπεδη επιφάνεια της οθόνης να αποτυπώσουν κάτι απ’ την αρχέγονή της αίσθηση, αίσθηση απαλή σαν άγγιγμα μεταξωτού, μα ξέφρενη σαν διαδρομή ρόλερ κόστερ;\nΤαμ-Ταμ-Ταραπαταπ. Το τοπίο γύρω σου μοιάζει με κάποια αφρικανική ζούγκλα. Ένας πάνθηρας σε παρατηρεί κρυμμένος μες στα φυλλώματα των δέντρων, η γούνα του γυαλιστερή, τα μάτια του εξακοντίζοντας σπίθες φωτός στους θάμνους. Ταπ-ταπ-ταπ. Όλα μοιάζουν γνώριμα, η ζούγκλα δείχνει τόσο οικεία. Ταμ-ταραταμ-ταπ-ταραπαταπ. Ο ρυθμός γίνεται ακανόνιστος · το πνεύμα σου παραδίδεται στο αρχέγονο διονυσιακό ένστικτο που περιέγραψε ο Νίτσε. Γίνεσαι ένα με τα κύματα του ήχου, όπως αντηχούν στη σκέψη σου. Τελικά είναι τα τύμπανα του δάσους εκείνα που χτυπούν; Ή μήπως είναι η φαντασία σου;\nCongo square slaves dancing\nΤελετή βουντού της παράδοσης της Νέας Ορλεάνης\nΣκλάβοι εργάζονται στις φυτείες βαμβακιού\nΧορός των σκλάβων 1780's\nΝέγρος διασκεδαστής minstrel του 19ου αιώνα\nΉταν μια χαρούμενη, ξέφρενη, τρελή μουσική. Μια μουσική που αντανακλούσε την εποχή της Μπελ Επόκ αλα Αμερικάνα, το αισιόδοξο πνεύμα ανάμεσα σε δύο αιώνες – όταν ο 19ος αιώνας παρέδιδε με χασμουρητό τη σκυτάλη στο νεογέννητο Εικοστό, ένα ατίθασο βρέφος με τσαμπουκαλεμένη διάθεση και όρεξη για καβγά. Ω, ήταν μια τρελή εποχή αναμφισβήτητα – και δεν υπάρχει μουσική που να φανερώνει περισσότερο το πνεύμα της πέρα από το Ράγκταϊμ!\nΚλασική αφίσα για πιάνο των αρχών του 20ου αιώνα\nHellfighters from Harlem, by Charles McBarron\nΞεκίνησαν από το Δέλτα του Μισσισσιπί και ευδοκίμησαν πρώτα στις αγροτικές περιοχές· για τον λόγο αυτόν τα πρώιμα Μπλουζ ονομάζονται “Delta Blues” ή “Country Blues”. Μια κιθάρα, ενίοτε ένα μπάντζο, και ένας περιπλανώμενος, ως συνήθως, μουσικός. Κάπως έτσι άρχισαν. Ανάμεσα στους πρώτους τραγουδοποιούς που έγιναν γνωστοί στο ευρύτερο κοινό, στη διάρκεια των πρώτων δεκαετιών του 20ου αιώνα, ήταν ο Blind Lemon Jefferson, το ωμό στυλ του οποίου χαρακτήριζε το σύνολο των παλαιών μπλουζμεν· ο Charley Patton (Τσάρλι Πάτον), μια βασανισμένη φωνή και μια περίτεχνη κιθάρα, τα κόλπα της οποίας μιμήθηκε πολλές δεκαετίες μετά ο Jimmy Hendrix· o βαθιά συναισθηματικός Eddie “Son” House, προκάτοχος της slide κιθάρας· και ο Robert Johnson – η μεγαλύτερη φυσιογνωμία όλων.\nΠερισσότερα για τον Ρόμπερτ Τζόνσον και τον περίφημο μύθο (ή μήπως ήταν πραγματικότητα;) της συνάντησής του με τον διάβολο, μπορείτε να διαβασετε εδώ:\nΗ Ιστορία της Τζαζ συνεχίζεται...........\n© Παρουσίαση και σχεδιασμός αφίσας: το φονικό κουνέλι, 2015-2018. Παρακαλώ να μην αντιγραφεί και αναδημοσιευτεί το συνολικό κείμενο σε άλλες ιστοσελίδες.\nBy το φονικο κουνελι στις Οκτωβρίου 11, 2015\nΕτικέτες αφιερώματα, αφροαμερικανική παράδοση, ιστορία της τζαζ, μουσική, Μπλουζ, Ράγκταϊμ, ρατσισμός, Τζαζ, jazz\nGiannis Pit 10:46 μ.μ.\nΚούνελε καλησπέρα φίλε. Έντονα ενδιαφερόμενος να διαβάσω κάπου μεστά και μαζεμένα μια ιστορία της Jazz μουσικής, την οποία δεν έχω καθόλου μελετήσει, φτάνω εδώ στο χώρο σου, ειλικρινά μαγεμένος.\nΔεν ξέρω αν η παρουσίαση αυτή έχει επαγγελματικό χαρακτήρα, εννοώ ότι μου είναι αδιανόητο μια τέτοια δουλειά να μην έχει εκδοθεί και να μην έχει κυκλοφορήσει επαγγελματικά. Πραγματικά αδιανόητο και οφείλεις να το σκεφτείς.\nΗ Μόνη μου παρατήρηση και παράκληση είναι η εξής:\nΞέρω ότι το αφιέρωμά σου, καθώς λες, θα είναι μεγάλο. Θα σε παρακαλέσω λοιπόν για πιο "μικρά" κείμενα σε μάκρος για να είναι πιο προσιτά σε "μία" ανάγνωση χωρίς διακοπή. Είναι πολύ πρακτικό αυτό και χρήσιμο.\nΘα σου ευχηθώ καλή συνέχεια και θα παρακολουθήσω φυσικά το θέμα.\nτο φονικο κουνελι 1:15 π.μ.\nΚαλησπέρα Γιάννη. Αν κατάλαβα καλά εννοείς το αφιέρωμα να έχει μικρότερη έκταση, για να διαβαστεί εξ' ολοκλήρου γρηγορότερα; Αυτό δεν μπορώ να το κάνω και ο λόγος είναι απλός: υπάρχουν ήδη πολλά τέτοια αφιερώματα στο διαδίκτυο. Σύντομα και περιληπτικά, ίσα να πάρει κάποιος μια γενική ιδέα. Όπως πολλά πράγματα εξάλλου στο διαδίκτυο ανήκουν στην ίδια λογική: προσφέρονται για σύντομες αναγνώσεις. Κάτι καθόλου κακό, μα δεν είναι αυτό που κάνω ο ίδιος.\nΟ σκοπός μου εμένα είναι διαφορετικός - το κείμενο συνιστά μια αφήγηση. Μια μορφή διαδικτυακού βιβλίου, αν προτιμάς. Απευθύνεται σε κόσμο που δεν ενδιαφέρεται απλά να μαζέψει κάποιες γρήγορες πληροφορίες και να φύγει, μα θέλει να ταξιδέψει σε μάκρος χρόνου. Όπως επιθυμώ και ο ίδιος - το κείμενο είναι ένα ταξίδι πρώτα για μένα που το γράφω και αγαπώντας βαθιά αυτό που κάνω, θα ήταν αδύνατο να το κάνω στα γρήγορα.\nΤο γεγονός πως το χωρίζω σε συνέχειες ωστόσο σημαίνει πως δεν επιθυμώ να τα βάλω "όλα" σε μία μόνο ανάρτηση. Μα αν το παρόν κείμενο το χωρίσω σε ακόμα περισσότερα μέρη, δεν θα τελειώσουμε ποτέ και θα καταλήξει ένα χάος από μικρά κειμενάκια στο τέλος.\nΚάποιος που ενδιαφέρεται εξάλλου μπορεί να το διαβάσει σε δόσεις - εδώ βρίσκεται και θα βρίσκεται συνέχεια. Όπως σε ένα βιβλίο μπορείς να διαβάζεις λίγες σελίδες τη φορά - κανείς δεν σε υποχρεώνει να το διαβάζεις μονοκοπανιά. Χάνεται και η απόλαυση έτσι.\nΌταν (μετά από πολύ καιρό) ολοκληρωθεί, πολύ πιθανό να γράψω σε μια ανάρτηση μια σύνοψη - ένα είδος περίληψης, μια και έξω, για όσους θέλουν να αντλήσουν μια γενική ιδέα. Γιατί κατανοώ απόλυτα πως υπάρχει και αυτός ο κόσμος, που θέλει να τα μάθει όλα μια και έξω. Μα αν το κάνω αυτό, θα γίνει στο τέλος - όχι τώρα, στην αρχή. Και αυτό λίγο πολύ ισχύει για το σύνολο των αφιερωμάτων που ανεβάζω.\nΣ' ευχαριστώ που έκανες το συγκεκριμένο σχόλιο, γιατί νομίζω εκφράζει μια σημαντική μερίδα κόσμου και ήταν καλή αφορμή να εκφράσω αυτές τις σκέψεις. Μέχρι την επόμενη φορά, σε χαιρετώ!\nGiannis Pit 10:03 μ.μ.\nΕντάξει φίλε Κούνελε. Δεν θα διαφωνήσω με αυτό που λες, απλά έλεγα πιο "κοντά" κείμενα σε συνέχειες. Αλλά αν είναι πολύ μεγάλο το υλικό τότε προφανώς έχεις δίκιο. Οπότε μπορούμε και εμείς να προχωρήσουμε σε ανάγνωση με δόσεις.\nτο φονικο κουνελι 1:30 π.μ.\nΠίστεψέ με - είναι τεράστιο το υλικό. Μικρότερα σε έκταση κείμενα θα ισοδυναμούσαν με 30-40 συνέχειες τουλάχιστον! Επομένως προχωράμε χαλαρά και σε δόσεις. :)\nΓλαύκη 12:53 π.μ.\nΠροσυπογράφω αυτό που λέει ο Γιάννης (όχι για την έκταση του κειμένου)!\nΚι επανέρχομαι αύριο!\nΠρος το παρόν το πρόβαλα - χωρίς την άδειά σου (ελπίζω να μην έκανα λάθος)...\nτο φονικο κουνελι 1:17 π.μ.\nΘέλω να πιστεύω Γλαύκη πως σε κάλυψε η απάντηση που έδωσα στον Γιάννη. Πέραν αυτού, εδώ είμαστε για περισσότερα!\nΓλαύκη 10:12 μ.μ.\nΔεν με κάλυψε η απάντηση που έδωσες στον Γιάννη, γιατί στάθηκες μόνο στην έκταση του κειμένου, κάτι για το οποίο διαχώρισα την θέση μου από αυτή του Γιάννη. Μάλλον ήμουν βιαστική και όχι σαφής.\nΔεν με ενοχλεί η έκταση του αφιερώματος, καθώς μάλλον αυτή είναι που το κάνει ιδιαίτερο και μάλιστα πλήρες (όσο είναι αυτό δυνατό φυσικά). Μπορεί ο ακθένας να το διαβάσει όποτε θέλει και με όποιον τρόπο, αφού το αφήνεις μέρες.\nΣε αυτό που επιμένω είναι το επίπεδο αυτών των προσπαθειών σου, το οποίο είναι τόσο υψηλό, που θα έπρεπε να αξιοποιηθεί επαγγελματικά!\nΓνωρίζω ότι δεν το βλέπεις έτσι, διότι έχει ξανασυζητηθεί εδώ, όμως είναι εξαιρετική δουλειά, για να μένει μόνο εδώ... έστω και στο fb!\nΑπό τον ενθουσιασμό που προκαλεί η προσφορά σου σε αυτόν τον χώρο λέγονται τα παραπάνω και όχι, για να σου ασκηθεί πίεση ή κριτική. Ελπίζω τώρα να έγινα περισσότερο κατανοητή.\nΤο έχω προβάλει στην σελίδα μου ως πρόταση και πιθανόν να το επαναλάβω με κάποια άλλα που θα παρουσιάσεις. Αν υπάρχει πρόβλημα να μου πεις. Μάλιστα, αφού το διάβασα, μου ήρθε η ιδέα να προβάλω στην πλαϊνή στήλη του μπλογκ κατά διαστήματα διάφορα αφιερώματα από σένα ή και άλλους (όπως του Γιάννη για τον κινηματογράφο), που μου άρεσαν πολύ!\nΗ τζαζ είναι πολύ αγαπημένη μου - πέρα από άλλα είδη μουσικής - και την έχω τιμήσει πολλές φορές στον διαδικτυακό χώρο μου!\nΤι είναι για μένα; Θα απαντήσω μέσα από λόγια εκπροσώπων της ή άλλων, που παραθέτεις στην αρχή...\nΗ τζαζ είναι συναίσθημα, που προκαλείται από ένα βίωμα. Είναι μέσα, λοιπόν, από την ζωή - η ίδια η ζωή ίσως - και είναι καλύτερη μέσα από τον αυτοσχεδιασμό. Είναι πιο πηγαία για μένα με αυτό τον τρόπο και αγγίζει περισσότερο την ψυχή του ακροατή!\nΜέσα από τη δική μου εμπειρία θα έλεγα ότι ηρεμεί ακόμα και σε πολύ δύσκολες στιγμές και δίνει δύναμη ακόμα κι αν σε παρασύρει και σε κάνει να κλάψεις. Είναι μια μοναδική αίσθηση που δεν την έχεις νομίζω με άλλο είδος μουσικής. Το λέω, γιατί δεν είμαι απόλυτος οπαδός ενός είδους, διότι το θεωρώ πολύ κοντόφθαλμο και μονολιθικό.\nΤέλος, η μουσική είναι ζωή και χωρίς αυτή όλα θα ήταν ένα λάθος...\n(Έχω παραφράσει κι έχω συνδυασει τα λόγια επίτηδες, γιατί ήθελα να τα αποτυπώσω όπως με εκφράζουν καλύτερα)\nΜου αρέσει να χορεύω swing (έχω να χορέψω εδώ και κάποιους μήνες)! Απελευθερωτικός και πολύ διασκεδαστικός χορός.\nΓλαύκη 10:16 μ.μ.\nΑπίθανες οι αφίσες και οι φωτογραφίες της εποχής!!!\nΓλαύκη 10:19 μ.μ.\nΕντάξει, είμαι πολύ βιαστική και γράφω σε δόσεις...\nΗ δική σου δημιουργία είναι εκπληκτική και μην σου πω ότι ήταν ένας λόγος που ήθελα να την έχω ως στολίδι στην πλαϊνή μου στήλη! Είναι κάτι που το ζηλεύω (με την καλή έννοια πάντα), όπως και άλλες παρόμοιες δουλειές σου - όσες έχω δει.\nτο φονικο κουνελι 1:42 π.μ.\nΛοιπόν, θα προσπαθήσω να είμαι σύντομος. Όσο αφορά το επαγγελματικό που αναφέρεις, προσωπικά σκέφτομαι το πλήθος εκείνων που αυτοαποκαλούνται "επαγγελματίες" σε ένα χώρο, μα η ποιότητα της δουλειάς τους μόνο επαγγελματισμό δεν φανερώνει. Τους βλέπεις παντού γύρω μας. Δεν με ενδιαφέρει η ταμπέλα, μα η ουσία. Και η ουσία είναι η έρευνα, η μελέτη, το δόσιμο... μα και εκείνο που σιγοψήνεται, αργά αργά. Αργά ή γρήγορα, όλα οδηγούν σε κάποιο δρόμο, σωστά; Τίποτα δεν είναι τυχαίο λοιπόν. Δες λοιπόν αυτά τα κείμενα ως μέρος αυτού του δρόμου, και όχι ως κείμενα που "απλά" βρίσκονται σε ένα ιστολόγιο στο διαδίκτυο.\nΝα σε ευχαριστήσω επίσης πολύ για την όμορφη πλαϊνή αναφορά σου! Τουλάχιστον για το αφισάκι δηλώνω και επίσημα επαγγελματίας... γι' αυτό και στολίζω κάθε αφιέρωμά μου πλέον με μια σχετική δημιουργία, για την οποία αφιερώνω πολύ χρόνο, όπως και για το κείμενο!\nΤέλος, τα συναισθήματά σου για τη Τζαζ είναι και δικά μου. Η αίσθηση ηρεμίας και αταραξίας που σου επιφέρει αυτή η μουσική συγκρίνεται με λίγα πράγματα. Όπως κατάλαβες, θα μιλήσουμε πολύ για Τζαζ στους επόμενους κάμποσους μήνες.\nΣε χαιρετώ προς το παρόν. Να' σαι καλά!!\nairis 6:04 μ.μ.\nΧαίρομαι που έχεις κάνει ΤΕΡΑΣΤΙΟ σε έκταση αφιέρωμα. και σκοπεύω να το διαβάσω όλο!\nΓιατί η τζαζ είναι μια από τις αγάπες μου. Από τότε που με έβγαλε από τα μαύρα σκοτάδια μου.\nΠριν πολλά χρόνια, όταν βίωσα άσχημα το χωρισμό μου και πέρασα κατάθλιψη.\nΤα δύο φάρμακα που με έσωσαν ήταν η ενασχόλησή μου με τη ζωγραφική και η μουσική (μόνο κλασική και τζαζ. )\nΔεν μπορούσα να ακούσω καμία άλλη μουσική και κυρίως ραδιόφωνο. Αν καταλάθος έπεφτα σε καψουροτράγουδα θα έκοβα φλέβες!\nΗ τζα εξακολουθεί να με συντροφεύει κάτι μοναχικές νύχτες- που μόνο μοναχικές δεν είναι τελικά!\nΤώρα περιμένω κι ένα μεγάλο αφιέρωμα στα αγαπημένα μου blues! Πες ότι θα το κάνει!!!☺\nΤώρα, σαν γνήσιο καρκινάκι που είμαι(9πάω ανάποδα σαν τον κάβουρα) πάω να τελειώσω το τρίτο μέρος του αφιερώματός σου στη ζωγραφική ...χωρίς κρασάκι αυτή τη φορά, αλλά με ένα αρωματικό τσαγάκι!\nΚαλή εβδομάδα κούνελε και σε ευχαριστώ για το χρόνο(που αφιερώνεις στα αφιερώματά σου) και το μεράκι σου. Δεν υπάρχεις ! ♥\nτο φονικο κουνελι 1:51 π.μ.\nΔεν είναι λίγες οι πονεμένες καρδιές που βρήκαν, κάποτε, καταφύγιο στη Τζαζ. Πρόκειται πραγματικά για μουσική με ιαματικές ιδιότητες, το πιστεύω αυτό. Στην περίπτωσή μου πρόκειται για ένα είδος έρωτα και το αφιέρωμα αυτό είναι καρπός αυτού του έρωτα. Έχω πολλά να πω, μα την αλήθεια. Όσο αφορά τα Μπλουζ... αν προσέξεις ήδη τα περιλαμβάνω εδώ, όντας ένα από τα βασικά συστατικά πάνω στα οποία χτίστηκε η Τζαζ. Εντελώς δικό τους αφιέρωμα μάλλον θα αργήσει, μα η συμμετοχή τους εδώ από μόνη της φανερώνει πως είναι πανταχού παρόντα! (όπως γενικά, στη μουσική του 20ου αιώνα).\nΚαι φυσικά συνεχίζουμε με τα υπόλοιπα αφιερώματά μας... στη Ζωγραφική και όσα έπονται. Είναι εκεί και περιμένουν κάθε αναγνώστη, να του κρατήσουν συντροφιά ενώ πίνει το κρασί του.\nΣου στέλνω άφθονους χαιρετισμούς. :)\nairis 1:14 μ.μ.\nΉρθα και αφιέρωσα όλη μου την προσοχή!\nΠαράλληλα άκουγα όλα τα είδη ή κομμάτια που ανέφερες και το απόλαυσα!\nκούνελε θα μπορούσα να γράψω πολλά ..πόσα ήθελα να γράψω την ώρα που σε διάβαζα! Απλά θα πω...σε λατρεύω! ♥\nτο φονικο κουνελι 1:45 μ.μ.\nΕίσαι μια άξια αναγνώστρια Αριστέα!\nairis 4:19 μ.μ.\nΕδώ στο λαγούμι του κούνελου δεν κάνουμε δημόσιες σχέσεις.\nΕδώ νιώθω ότι έρχομαι για σεμινάρια!\nΣπουδαία εκπαιδευτικά σεμινάρια μάλιστα!\nΔεν ωφελούσε να διαβάσω στα γρήγορα...άξιζε που πήγα παντού :))\nΓια τη νέα σου ανάρτηση δίνω ραντεβού κάπου στο ΣΚ! :)\nthanosbond 5:43 μ.μ.\nΕίναι ΥΠΕΡΟΧΟ!! Έψαχνα καιρό κάτι τέτοιο. Υπερευχαριστούμε!!\nτο φονικο κουνελι 1:33 π.μ.\nΚι εγώ για το σχόλιο, φίλε μου! Και φυσικά υπάρχει και συνέχεια...\nΣιωπηλές Συμφωνίες... Ιστορία του Βωβού Κινηματογρ...\nΣτο Λαγούμι της Λογοτεχνίας #1: Κρασιά, Καράβια κα...


Θέσεις εργασίας εργατών σε μεγάλη βιομηχανία στη Μαγούλα Αττικής - ΔΗΜΟΣΙΑ ΥΠΗΡΕΣΙΑ ΑΠΑΣΧΟΛΗΣΗΣ\nΜεγάλη βιομηχανία στη Μαγούλα Αττικής αναζητά εργάτες παραγωγής.\nΕκτέλεση των εργασιών σύμφωνα με τις οδηγίες που έχουν δοθεί για τη θέση.\nΤήρηση του προγράμματος παραγωγής.\nΔιασφάλιση της ποιότητας των παραγόμενων προϊόντων.\nΕξυπηρετεί ο προαστιακός Μαγούλας.\nΕάν σας ενδιαφέρουν οι θέσεις και θεωρείτε ότι προσιδιάζουν στο επαγγελματικό σας προφίλ, μπορείτε να αποστείλετε το βιογραφικό σας στην ηλεκτρονική διεύθυνση biografiko@oaed.gr με την ένδειξη στο θέμα "Κωδικός θέσης 108". Προσοχή! Στο θέμα του μηνύματός σας θα πρέπει να αναγράφεται υποχρεωτικά ο κωδικός της θέσης. Σε αντίθετη περίπτωση το βιογραφικό σας δεν μπορεί να αξιοποιηθεί.


Δεν κινδυνεύει ο Φελγκέιρας | Goal News Cy\nGOALΔεν κινδυνεύει ο Φελγκέιρας\nΔεν κινδυνεύει ο Φελγκέιρας\nΤα σενάρια που είδαν το φως της δημοσιότητας από το Ισραήλ και φέρουν την Ανόρθωση να ενδιαφέρεται για την απόκτηση του 32χρονου τερματοφύλακα Λεβίτα, δεν φαίνεται να ανταποκρίνονται στην πραγματικότητα.\nΣύμφωνα με επίσημα χείλη, η ομάδα της Αμμοχώστου δεν είναι διατεθειμένη να κινηθεί για αντικαταστάτη του Πορτογάλου Φελγκέιρας και παρά τις εμφανίσεις του που έφεραν προβληματισμό, εντούτοις, δεν κινδυνεύει η θέση του. Μία σκέψη που γίνεται είναι να αποκτηθεί ακόμη ένας νεαρός τερματοφύλακας που θα αποτελεί δεύτερη επιλογή, πίσω από τον 31χρονο Πορτογάλο.\nΟ Στέμερ δεν εμπνέει σε ικανοποιητικό βαθμό και ένα σενάριο είναι αν βρεθεί κάτι αξιόλογο κάτω των 22, αν και εφόσον υπάρχει η δυνατότητα, να αποκτηθεί. Ο Λέβι δεν είναι για την ώρα τόσο «ζεστός» σε αυτό το σενάριο, αλλά όλα θα εξαρτηθούν και από τα ονόματα που θα έχει μπροστά του ο Ισραηλινός για να εξετάσει.


toksipnitiri: ΙΣΤΟΡΙΚΟ ΝΤΟΚΟΥΜΕΝΤΟ!!ΑΥΤΟΣ ΕΙΝΑΙ Ο ΠΑΤΕΡΑΣ ΤΟΥ ΙΗΣΟΥ!!\nΙΣΤΟΡΙΚΟ ΝΤΟΚΟΥΜΕΝΤΟ!!ΑΥΤΟΣ ΕΙΝΑΙ Ο ΠΑΤΕΡΑΣ ΤΟΥ ΙΗΣΟΥ!!\n«Η γέννηση του Ιησού από μια παρθένο είναι δική του επινόηση, για να συγκαλύψει την πραγματική του καταγωγή: γεννήθηκε σ’ ένα χωριό της Ιουδαίας από μια ντόπια, άπορη χειρώνακτα που ο άντρας της, ένας μαραγκός, την έδιωξε από το σπίτι σαν έμαθε ότι τον απατούσε μ έναν στρατιώτη που τον έλεγαν Πάνθηρα. Και διωγμένη και ταπεινωμένη περιπλανήθηκε και γεννησε κρυφα. Ο ιδιος επειδη ηταν φτωχος, πηγε να δουλέψει εργάτης στην Αίγυπτο όπου έμαθε μερικά από\nτεχνάσματα για τα οποία περηφανεύονται οι Αιγύπτιοι, και με τη βοήθεια αυτών των τεχνασμάτων, όταν ξαναγύρισε ανακήρυξε τον εαυτό του Θεό.\n»Κατ’ αρχήν, για να κατασκευάσουν την ιστορία της παρθενογένεσης, δεν υπάρχει αμφιβολία ότι οι Χριστιανοί έχουν χρησιμοποιήσει τους Ελληνικούς μύθους της Δανάης και Μελανίππης ή της Αύγης και της Αντιόπης. Τόσο ωραία ήταν η μάνα του Ιησού που η ομορφιά της τράβηξε το θεό κι ήρθε σ’ επαφή μαζί της, αυτός που δεν είναι στη φύση του να ερωτεύεται θνητά κορμιά; ‘Η μήπως θα ταίριαζε να ερωτευτεί ο θεός αυτήν, μια δύστυχη που τίποτε το αρχοντικό δεν είχε πάνω της και που δεν την ήξερε κανείς, ούτε καν οι γείτονές της ο μαραγκός την είχε μισήσει και την είχε ξαποστείλει και δεν την έσωζε ούτε η Θεία δύναμη ούτε σι δικαιολογίες. ‘Ολα αυτα δεν μπορουν να εχουν καμια σχεση με τη βασιλεια του Θεού.’’ (Και συνεχίζουμε με τις ερωτήσεις που θέτει ο Ιουδαίος μας προς τον Ιησού:) «‘Οταν λουζόσουν στο ποτάμι πλάι στον Ιωάννη, φάνηκε, λες, ένα πουλί που πέταξε προς τα σένα από ψηλά. Ποιός αξιόπιστος μάρτυρας είδε αυτό το θαυμαστό γεγονος, η ποιος ακουσε την φωνη εξ ουρανου που σε ονομαζε υιο του θεου, περα απο σενα κι ακομη εναν απ αυτους που τιμωρήθηκαν μαζί σου; Μα, θα μου πεις, το είπε ο Προφήτης μου στα Ιεροσόλυμα, ότι θα έρθει στον κόσμο ο υιός του Θεού, που θα κρίνει τους καλούς και θα τιμωρήσει τους αδίκους. Και ποιος μου λέει ότι εννοούσε εσένα και όχι τόσους και τόσους άλλους που έζησαν μετά την προφητεία; Δεν είσαι ο μόνος στον οποίο ταιριάζουν οι προφητείες που έχουν γίνει. Λες πως ο κάθε άνθρωπος χάρη στη θεία πρόνοια γίνεται υιός του Θεού. Αν είναι έτσι, τότε σε τι διαφέρεις εσύ από οποιονδήποτε άλλο; Κι έπειτα, πως, αφου οπως λες εισαι υιος του θεου, δεν σε βοηθησε στη συμφορά σου ο πατέρας σου ή δεν μπόρεσες εσύ ο ίδιος να βοηθήσεις τον εαυτό σου; ‘Αλλωστε υπάρχουν τόσοι και τόσοι που θα ισχυριστουν οτι οι προφητειες αναφερονται σ αυτους κι όχι στον Ιησού. Λες πως όταν γεννήθηκες, ήρθαν Χαλδαίοι να σε βρουν και να σε προσκυνησουν, νηπιο ακομα, ως θεο, και πως το είπαν στον Ηρώδη τον Τετράρχη και κείνος έστειλε ανθρώπους του να σκοτώσουν όσα βρέφη γεννήθηκαν την ίδια χρονιά νομίζοντας πως θα βγάλει και σένα από τη μέση, για να μη, βασιλεύσεις σαν θα μεγαλώσεις. Αν είναι έτσι, πώς έγινε και τωρα που μεγαλωσες εσυ ο υιος του θεου οχι μονο δεν βασιλεύεις αλλά και τριγυρνάς πέρα δώθε σκυφτός από φόβο και ζώντας με ελεημοσύνες; Μάζεψες γύρω σου δέκα—έντεκα φυντάνια, κάτι φοροεισπράχτορες αναλφάβητους και κάτι ναυτικούς ελεεινούς και τρισάθλιους κι όλοι μαζί ξεκόψατε από τον κόσμο και το ρίξατε στην αλητεια, εξοικονομωντας τα προς το ζην με τρόπο αισχρό και ενοχλητικό. Κι αυτή πάλι η ιστορία, που οταν ήσουν νηπιο χρειαστηκε να σε φυγαδευσουν στην Αίγυπτο για να μη σφαχτείς; Μα πώς γίνεται, να κατατρέχε τον θεό ο φόβος του θανάτου; Παρ όλα αυτά, κατέβηκε άγγελος από τον ουρανό, κι έδωσε εντολή στους δικούς σου να φυγετε, γιατι αν σας αφηνε στην τυχη σας θα πεθαίνατε. Και δεν μπορούσε επί τόπου να σε προστατέψει ο μέγας Θεός, που ήδη είχε μπει στον κόπο να στείλει για χάρη σου δύο αγγέλους;\n»Ο παλιοί μύθοι απέδιδαν θεία γέννηση στον Περσέα, τον Αμφιωνα, τον Αιακο και τον Μινωα• ούτε αυτούς τους πιστεύουμε αλλά τουλάχιστον αυτοί οι μύθοι παρουσιάζουν σαν απόδειξη τα όσα μεγάλα και θαυμαστά κατόρθωσαν εκείνοι για το καλό των ανθρώπων, ώστε να αποκτήσουν κάποιαν αληθοφάνεια. Εσύ τι το καλό ή θαυμάσιο, σε έργα ή σε λόγια, έχεις να παρουσιάσεις; Σε μας δεν είχες να παρουσιάσεις τίποτα, παρ’ όλο που σε προκαλούσαμε μες στο ναό, να μας δώσεις ένα χειροπιαστό σημάδι ότι ήσουν ο γιος του θεού. Ας δεχτούμε πως είναι αληθινές όλες οι τερατολογίες των μαθητών σου (οι θεραπείες, οι αναστάσεις, τα λίγα ψωμιά που έφαγαν οι πολλοί και που στο τέλος περισσέψαν κιόλας). Σε τι διαφέρουν από τα κατορθώματα των απατεώνων θαυματοποιών κι όσων έχουν μαθητεύσει πλάι σε Αιγύπτιους; ‘Ολοι αυτοί αναλαμβάνουν να κάνουν ακόμα πιο δύσκολα και απίθανα πράγματα και μάλιστα μπροστά σ’ όλο τον κόσμο, στην αγορά, έναντι ολίγων οβολών:\nκαι δαίμονες βγάζουν και διώχνουν μέσα από ανθρώπους, και αρρώστιες θεραπεύουν με ένα φύσημα, και πνεύματα ηρώων καλούν, και τραπέζια στρωμένα με πλούσια γεύματα και γλυκά και ψάρια, ανύπαρκτα στην πραγματικότητα, τα παρουσιάζουν κάνοντάς τα να κινούνται σαν να ήταν ζωντανά ενώ στην πραγματικότητα δεν είναι, απλώς δίνουν αυτήν την εντύπωση. Πρέπει δηλαδή να τους θεωρήσουμε κι αυτούς υιούς του θεού, μιας και τα κατορθώνουν όλα αυτά; Δεν Θα ‘ταν πιο σωστό να πούμε ότι μια τέτοιου είδους απασχόληση ταιριάζει σε ανθρώπους ελεεινούς και δυστυχισμένους;\n»‘Ενα σώμα σαν το δικό σου, Ιησού, δε θα μπορούσε να ‘ναι σώμα θεού• δεν θα μπορούσε να είναι θεικό ένα σώμα γεννημένο με το τροπο που γεννηθηκες εσυ• ουτε τρεφεται ο θεος με τον τρόπο που τρεφόσουν εσύ• και δεν έχει ανάγκη από τα λόγια και τη φωνη σου ουτε απο την πειθώ σου: αυτα ανηκαν σ ενα θεομίσητο και πανούργο απατεώνα.»\nστις 12/25/2010 10:34:00 π.μ.\nΑνώνυμος 25 Δεκεμβρίου 2010 - 6:51 μ.μ.\nΌταν ο Πάνθηρας της έλεγε χύνω, εκείνη άκουσε κρίνο...\nΡΑΥΜΟΝ ΣΑΡΓΟΛΟΓΟΣ 17 Σεπτεμβρίου 2017 - 7:09 μ.μ.\nΜΙΑ ΠΑΡΑΤΗΡΗΣΗ ΓΙΑ ΜΗ ΓΝΩΡΙΖΟΝΤΕΣ Η ΛΕΞΗ ΜΥΘΟΣ ΣΗΜΑΙΝΕΙ ΤΗΝ ΜΗ ΓΡΑΠΤΗ ΑΛΗΘΕΙΑ ΑΥΤΗ ΠΟΥ ΛΕΓΟΤΑΝ ΑΠΟ ΣΤΟΜΑ ΣΕ ΣΤΟΜΑ ΓΙΑΤΙ ΔΕΝ ΥΠΗΡΧΕ ΓΡΑΦΗ ΑΚΟΜΑ ΓΙ ΑΥΤΟ ΟΤΑΝ ΘΕΛΟΥΜΕ ΝΑ ΠΟΥΜΕ ΨΕΜΑ ΛΕΜΕ ΠΑΡΑΜΥΘΙ ΠΑΡΑ ΤΟ ΜΥΘΟ ΔΗΛΑΔΗ ΠΑΡΑ ΤΗΝ ΑΛΗΘΕΙΑ ΨΕΜΑ ΠΑΡΑΜΥΘΙ


΄΄Διακοπές με άσκηση και παιχνίδι΄΄_ Μια καινοτόμα και ελκυστική δράση για τη Φυσική Αγωγή » "Νους υγιής εν σώματι υγιεί"\n« Ένα blog στην υπηρεσία της Φυσικής Αγωγής\nΗ Καραντίνα και η ψυχοσωματική υγεία των παιδιών »\nΑρκετοί συνάδελφοι Φυσικής Αγωγής το διάστημα αυτό της εξ αποστάσεως εκπαίδευσης παρουσιάζουν και προτείνουν προγράμματα, πρωτότυπες ιδέες και δράσεις για την οργάνωση του μαθήματος της Φυσικής Αγωγής στην Α/θμια και Β/θμια Εκπ/ση. Μια πρωτότυπη και καινοτόμα ιδέα και δράση από την εκλεκτή συνάδελφο εκπαιδευτικό Φυσικής Αγωγής Μπαλούκα Αργυρώ , Δ.Σ. ΝΕΑΣ ΑΠΟΛΛΩΝΙΑΣ ΘΕΣ/ΝΙΚΗΣ.\nη αύξηση του ενεργού χρόνου άσκησης των μαθητών κατά την περίοδο των διακοπών των μαθημάτων, αλλά μπορεί να συνδυαστεί και παράλληλα με τη λειτουργία των σχολικών μονάδων είτε στην εξ΄αποστάσεως είτε στη δια ζώσης διδασκαλία.\nη καλλιέργεια του πνεύματος συνεργασίας και ομαδικότητας\nη απόκτηση γνώσεων, αρχών και αξιών που μέσα από τη Φυσική Αγωγή βρίσκουν εφαρμογή σε όλους τους τομείς της ζωής.\nΕδώ η δράση: ΔΙΑΚΟΠΕΣ ΜΕ ΑΣΚΗΣΗ ΚΑΙ ΠΑΙΧΝΙΔΙ 1 (2)


ΔΗΜΟΣ ΜΕΤΕΩΡΩΝ - Μετέωρα: Οι πέτρινοι γίγαντες που κόβουν την ανάσα - Άρθρο του zougla.gr\nΜετέωρα: Οι πέτρινοι γίγαντες που κόβουν την ανάσα - Άρθρο του zougla.gr\nΘεόρατοι βράχοι υψώνονται στον ουρανό πάνω από τον θεσσαλικό κάμπο. Γαντζωμένα στις ράχες τους, φημισμένα μοναστήρια. Απόκοσμη ατμόσφαιρα και δέος. Τα επιβλητικά Μετέωρα συγκλονίζουν με την άγρια ομορφιά τους πλήθος επισκεπτών από όλες τις γωνιές της Γης.\nΟι πελώριοι σκουρόχρωμοι βράχοι από ψαμμίτη, ένα προϊστορικό έργο της φύσης, και οι υπεραιωνόβιες μονές και σκήτες δημιουργούν ένα μοναδικό τοπίο που δεν θα μπορούσε να λείπει από τη λίστα με τα μνημεία παγκόσμιας πολιτιστικής κληρονομιάς της UNESCO.\nΤο εντυπωσιακό γεωλογικό φαινόμενο των Μετεώρων παραμένει μυστήριο, καθώς κανείς δεν έχει καταφέρει να εξηγήσει πώς σχηματίστηκαν οι τεράστιοι βράχοι. Σύμφωνα με την επικρατέστερη επιστημονική θεωρία, κάποτε εδώ υπήρχε ένα τεράστιο δέλτα ποταμού ο οποίος χυνόταν ορμητικά στα νερά της θάλασσας που κάλυπτε τότε τον θεσσαλικό κάμπο, μεταφέροντας ογκόλιθους και ασβεστολιθικά πετρώματα, τα οποία σωρεύονταν για εκατομμύρια χρόνια.\nΗ παράδοση της αναρρίχησης εδώ κρατά αιώνες. Καθιερώθηκε από τους μοναχούς που σκαρφάλωναν στους βράχους με σχοινιά, δίχτυα, ακόμα και με τα γυμνά τους χέρια για να ασκητέψουν στις σπηλιές τους.\nΟι πρώτοι μοναχοί έφτασαν στη Θεσσαλία από το Άγιο Όρος τον 11ο αιώνα. Ο όσιος Αθανάσιος Μετεωρίτης οργάνωσε εδώ την πρώτη κοινοβιακή κοινότητα τον 14ο αιώνα, ιδρύοντας τη Μονή της Μεταμορφώσεως του Σωτήρος ή Μεγάλου Μετεώρου, η οποία αποτελεί το μεγαλύτερο μοναστήρι και μοιάζει με μουσείο. Ο ίδιος χρησιμοποίησε την ονομασία «Μετέωρο» ως χαρακτηρισμό για τον τεράστιο βράχο, τον «πλατύ λίθο», στον οποίο ανέβηκε για πρώτη φορά το 1344.\nΔιαβάστε την συνέχεια του άρθρου στο www.zougla.gr


Κριτική για την παράσταση "Άφιξις" - Θεατρομανία | Παραστάσεις, διαγωνισμοί, κριτικές\nΑρχική Κριτικές Κριτική για την παράσταση "Άφιξις"\nΚριτική για την παράσταση "Άφιξις"\nΠολλοί έλληνες σύγχρονοι σκηνοθέτες επιλέγουν τελευταία το αφηγηματικό θέατρο. Παρατηρούμε ότι οι σύγχρονοι δημιουργοί ψάχνουν να βρουν το στίγμα τους .\nΗ τεχνική της αποστασιοποίησης που χρησιμοποίησε ο Μπρεχτ και ο Πισκάτορ έχει μεγάλες ομοιότητες με την παραδοσιακή αφήγηση. Λειτουργούν όμως από άλλη σκοπιά. Στον Μπρεχτ, ο ηθοποιός καταργεί τη ταύτιση του με το ρόλο και είναι φανερό ότι κάθε στιγμή υποδύεται, μορφοποιεί, αποδίδει το ρόλο του, το δραματικό πρόσωπο, παραμένοντας συνεχώς σε απόσταση απ’ αυτόν. Στην παραδοσιακή αφήγηση γίνεται ακριβώς το αντίθετο: ο αφηγητής είναι αποστασιοποιημένος και, κατά διαστήματα δημιουργεί την εικόνα του ήρωα, χρησιμοποιώντας κυρίως τα εργαλεία του φωνή και έκφραση προσώπου. Στην ουσία, και οι δύο πρακτικές συναντούνται στο ίδιο σημείο έχοντας ξεκινήσει από εντελώς διαφορετικές αφετηρίες.\nΑυτές τις πρακτικές είδαμε στην παράσταση της « Άφιξης», με την υπέροχη μετάφραση του Δημήτρη Μαρωνίτη, στο θέατρο της Μικρής Επιδαύρου, σε μια απέριττη σκηνοθεσία, μεταφορά της Ιώς Βουλγαράκη, με συνοδοιπόρους τον Αργύρη Ξάφη και τη Δέσποινα Κούρτη, συνιδρυτές της ομάδας ΠΥΡ.\nΚατά τα λεγόμενα της σκηνοθέτιδας Ιώς Βουλγαράκη «Η “ Άφιξις” είναι μια παράσταση για το ανέφικτο της επιστροφής. Ο καθένας από εμάς έχει έναν τόπο, είτε κυριολεκτικά , είτε μεταφορικά στον οποίο λαχταρά να επιστρέψει. Όταν το επιχειρήσει θα διαπιστώσει ότι αυτό είναι αδύνατο, γιατί ο χρόνος κινείται μόνο προς τα μπρος και ό, τι έχει διασώσει η μνήμη, δεν υπάρχει. Έτσι ο Οδυσσέας δε σκοτώνει για λόγους τιμής ή εκδίκησης, αλλά για να αφανίσει ό,τι μαρτυρά την εικοσαετή απουσία του και με αυτό τον τρόπο να καταφέρει να επιστρέψει, όμως αυτή η πράξη είναι καταδικασμένη σε αποτυχία.»\nΤο λιμάνι της μικρής Επιδαύρου είναι το ιδεώδες σημείο στο οποίο γίνεται η πρώτη αναφορά για την επιστροφή του Οδυσσέα στην Ιθάκη. Αξιέπαινη και ευρηματική η ιδέα αυτή που σαν προοίμιο ξεκινώντας από εκεί, μας προετοιμάζει για την παράσταση.\nΧορός και ραψωδοί είναι τα ίδια πρόσωπα. Άλλοτε ατομικά, άλλοτε ομαδικά, απαγγέλλουν αποσπάσματα από το Ομηρικό έπος με τη συνοδεία μουσικών ήχων που προέρχονται από μεταλλικό κρουστό κύμβαλο-ηχείο, που επιδέξια, ως άλλος κιθαρωδός χειρίζεται ο Γιάννης Δεσποτάκης.\nΤο κοινό ημικυκλικά πλαισιώνει τους ηθοποιούς και παρακολουθεί το δρώμενο με φόντο το λιμάνι. Οι ηθοποιοί είναι ανεβασμένοι σε καρέκλες για να είναι ορατοί από όλους.\nΌταν περατωθεί η αφήγηση, οι ηθοποιοί παρουσιάζονται στους θεατές. Στη συνέχεια αναλαμβάνει κάθε ένας με τη σειρά του να αναφερθεί σε μία αυτοτελή περιπέτεια του Οδυσσέα. Έτσι θυμηθήκαμε πώς ο ασκός του Αιόλου στα χέρια των συντρόφων του Οδυσσέα έγινε η αιτία για την παράταση του ταξιδιού της επιστροφής. Ακούσαμε πώς κατάφεραν να ξεφύγουν από το νησί της Κίρκης. Σαγηνευτήκαμε από την μελωδία των σειρίνων. Συγκλονιστήκαμε με την αναμέτρηση του Οδυσσέα με τον Πολύφημο.\nΣτη συνέχεια, μετά την εξιστόρηση κάθε περιπέτειας, ο αφηγητής θα παραλάβει τμήμα του κοινού για να το οδηγήσει στο χώρο του θεάτρου της Μικρής Επιδαύρου. Στην πλατιά για μονοπάτι και στενή για δρόμο, χωμάτινη οδό που συνδέει το λιμάνι με το θέατρο, ο ραψωδός – ηθοποιός οδηγεί το κοινό του προς το Θέατρο, ενώ αφηγείται το περιεχόμενο μίας ραψωδίας της Οδύσσειας.\nΤώρα πια είμαστε έτοιμοι για να παρακολουθήσουμε το κυρίως σώμα της παράστασης. Το ίδιο και οι ηθοποιοί που αφηγούμενοι, ψηλαφούν πρόσωπα, γεγονότα και τα υποφαινόμενα τους και διδασκόμενοι διδάσκουν. Όσο προετοιμάζονται οι ηθοποιοί, μικρή αναμονή έξω από το θέατρο.\nΑφαιρετικό σκηνικό, περιγραφή με λάμπες νέον του παλατιού του Οδυσσέα. Η οικονομική κρίση υπαγορεύει τη δική της αισθητική. Ευθύγραμμες, σταθερά τοποθετημένες, φωτισμένες λάμπες οριοθετούν το χώρο, δηλαδή σημεία του ανακτόρου του Οδυσσέα. Το άνω επίπεδο, το οποίο συνδέεται με σκάλες με την κυρίως σκηνή, χρησιμοποιείται λειτουργικά, ώστε να εκτυλίσσονται παράλληλα γεγονότα σε διαφορετικά σημεία του ανακτόρου. Στο άνω επίπεδο βρίσκεται και ο Γιάννης Δεσποτάκης που με κλασσικά και σύγχρονα μέσα, επιμελείται με θαυμαστό τρόπο την μουσική επένδυση της παράστασης.\nΟ Οδυσσέας έχει φτάσει και ως «ξένος» έχει διηγηθεί μια εκτεταμένη πλαστή ιστορία: ότι είναι Κρητικός (για τρίτη φορά το λέει), γόνος βασιλικής οικογένειας, ότι συναντήθηκε με τον Οδυσσέα, ότι ο άντρας της θα φτάσει σε λίγο στην Ιθάκη .Η Πηνελόπη τον άκουγε κλαίγοντας χωρίς να τον πιστεύει. Του έδειξε, ωστόσο, συμπάθεια και έδωσε εντολή στις δούλες να τον λούσουν· εκείνος όμως δέχτηκε μόνο ποδόλουτρο από τη γερόντισσα τροφό του, την Ευρύκλεια.\nΚατά την είσοδο μας και μέχρι να ξεκινήσει η παράσταση, βρίσκονται επί σκηνής ηθοποιοί η Ευρύκλεια και ο Οδυσσέας. Ένα ηχογραφημένο επαναλαμβανόμενο απόσπασμα ακούγεται με ανάλογη επαναλαμβανόμενη κίνηση των ηθοποιών. Είναι το πρώτο αντάμωμα του Οδυσσέα με τον οίκο του ύστερα από 20 χρόνια.\n« Ποιος είσαι ; Ποια η μητέρα σου; Ποιοί οι γονείς σου; Ξένε! Καλέ μου ξένε !» Ο Οδυσσέας καθισμένος σε καρέκλα και εκείνη τον πλένει. Προς το πίσω χώρο ένα τραπέζι γεμάτο ποτήρια κρασιού. Η κίνησή τους είναι σα χορός, τρυφερή και ανάλαφρη.\n«Του ανθρώπου η ζωή, το ξέρεις είναι λειψή και λίγη!» Από την αρχή τέθηκε ο στόχος της παράστασης. Το ατελέσφορο της ανθρώπινης προσπάθειας, η μάχη με τον αήττητο χρόνο.\nΗ Πηνελόπη, Δέσποινα Κούρτη, σα μοναχή διηγείται « Ύφαινα, ύφαινα, ύφαινα και ξήλωνα! Για τρία χρόνια τους ξεγελούσα και οι σκύλες δούλες τους το μαρτύρησαν και αναγκάστηκα να το τελειώσω. Ξένε αν λες αλήθεια ότι φιλοξένησες τον άντρα μου, λοιπόν; Πως έμοιαζε στην όψη και τι λογής ρούχα φορούσε το κορμί του;\nΗ Πηνελόπη μίλησε για το δίλημμα που τη βασάνιζε: να αρνηθεί τον γάμο ή να παντρευτεί τον πιο γενναιόδωρο μνηστήρα και να αφήσει τη φροντίδα του «οίκου» στον ενήλικο πια γιο της; Διηγήθηκε κι ένα όνειρο. Είκοσι χήνες στην αυλή της έτρωγαν το μουχλιασμένο της σιτάρι και εκείνη τις έβλεπε και τις χαίρονταν. Μα ξαφνικά ορμά, ξεπηδά ένας αητός και τις τσακίζει και μετά υψώνεται στο θείο αιθέρα. Ο «ξένος» το εξήγησε ως προμήνυμα της άφιξης του Οδυσσέα και του θανάτου των μνηστήρων· εκείνη όμως το θεώρησε απατηλό, και του εκμυστηρεύτηκε την απόφασή της για να προκηρύξει αγώνα τόξου μεταξύ των μνηστήρων και να παντρευτεί, κατ’ ανάγκην, τον νικητή. Ο «ξένος» ενέκρινε την απόφασή της και την παρότρυνε να μην αναβάλει αυτόν τον αγώνα, γιατί ο Οδυσσέας θα είναι παρών και θα τους προλάβει. Η Πηνελόπη πάλι δεν τον πίστεψε και αποσύρθηκε. Στενοχωρημένη δήλωσε ότι με όποιον το καταφέρει, θα πρέπει να τον ακολουθήσει και θα αφήσει το πανέμορφο γαμήλιο σπίτι της, που θα το βλέπει μόνο στα όνειρά της.\nΜε συνοδεία κρουστών έρχεται ο θίασος και η παράσταση της μνηστηροκτονίας αρχίζει.\nΗ Πηνελόπη θέλοντας να αποφύγει την αδιάλειπτη, απειλητική και ενοχλητική παρουσία των μνηστήρων, διοργανώνει διαγωνισμό επιλογής συζύγου. Νικητής αυτός που θα κατορθώσει να τανύσει το τόξο του Οδυσσέα και να περάσει το βέλος ανάμεσα από δώδεκα πελέκια. Ήξερε η σύζυγος του Οδυσσέα πως και να τανύσει κάποιος το τόξο του Οδυσσέα είναι πολύ δύσκολο, αν όχι ακατόρθωτο. Πόσο μάλλον να στοχεύσει και τα δώδεκα πελέκια.\nΌλοι οι υποψήφιοι αστόχησαν. Ανεπιτυχής και η προσπάθεια του Τηλέμαχου που δοκίμασε για να διαπιστώσει τη δυσκολία του εγχειρήματος.\nΟ Οδυσσέας με τον Τηλέμαχο έχουν σχεδιάσει τη συνέχεια. Βοηθοί τους η Αθηνά, σταθερή συμπαραστάτης του Οδυσσέα, ο Δίας και δύο πιστοί φίλοι τους.\nΗ εξόντωση των μνηστήρων επί σκηνής εντυπωσιακή. Ενώ ακούμε την αφήγηση των μονομαχιών, με ένα ξύλινο ραβδί , το όπλο της εκδίκησης, ο Οδυσσέας σημαδεύει και σκοτώνει τους μνηστήρες πετώντας το πάνω τους. Αυτοί με το που το έπιαναν πέθαιναν, ο καθένας με τη δική του κίνηση . Ακόμα και ο μνηστήρας που απευθύνεται στον Οδυσσέα και τον εκλιπαρεί να τον λυπηθεί, έχει τη μοίρα των άλλων. « Ξένε σφάλμα βαρύ που διάλεξες ανθρώπους να φονεύσεις!»Το ρόλο των μνηστήρων παίρνουν σταδιακά οι ίδιοι ηθοποιοί που, αφού έχουν σωριαστεί στο έδαφος ακολουθώντας πιστά τις, φορές-φορές, σκληρές περιγραφές του Ομήρου, ξανασηκώνονται για να ξαναχτυπηθούν και να ξαναπεθάνουν. «Κανείς δε θα γλιτώσει από το μαύρο όλεθρο του Οδυσσέα και του Τηλέμαχου!» Και οι δύο έχουν πολεμικές κινήσεις και είναι υπέροχη κινησιολογικά και σκηνοθετικά η σκηνή της μάχης, υπεύθυνη η Σοφία Πάσχου.\nΣτο σημείο αυτό η κίνηση και η μουσική, όλοι οι ήχοι έχουν καθοριστική σημασία και είναι μια άσκηση συντονισμού και ερμηνείας για τους συντελεστές.\nΣε διάφορα σημεία της παράστασης ακούγονται (ηχογραφημένες ή ζωντανά) διακοπτόμενες ομιλίες, που αν και διέκρινες λέξεις, δεν άκουγες τα πάντα. Είναι ίσως άλλη έκφραση της αινιγματικής και απρόσμενης εξέλιξης του διαγωνισμού και της φονικής κατάληξης που είχε. Οι ήχοι που τραγουδιόνται υπέροχα από την Δέσποινα Κούρτη, επιμέλεια της Σαββίνας Γιαννάτου , διαχειρίζονταν την ιδιοτυπία των εξάρσεων και των κλιμακώσεων.\nΟ Οδυσσέας τιμωρεί και τις δούλες που συντάχτηκαν με του μνηστήρες και ζητά από την Ευρύκλεια να φέρει θειάφι για να φύγει το κακό από το παλάτι του.\n« Θέλω φωτιά να δω μέσα στο παλάτι!»\nΚαι μετά έρχεται το ευτυχές τέλος , που όλοι εναγκαλίζονται τρυφερά και τότε, και τότε…\nΗ παράσταση φάνηκε κάπως αφελής σε σημεία, όμως όλοι οι ηθοποιοί ακολούθησαν με μεγάλη επιτυχία τις σκηνοθετικές οδηγίες και τις κινησιολογικές κατευθύνσεις, που ήταν ιδιαιτέρως εμπνευσμένες. Ο Οδυσσέας Αργύρης Ξάφης είχε τη βαρύτητα του ήρωα, εξαιρετική η Δέσποινα Κούρτη Πηνελόπη, θα μπορούσε να λείπει το χρυσό μαλλί της βασίλισσας, υπέροχος ο Γιώργος Μπινιάρης, ακόμα και στα χορευτικά δρώμενα, αλλά και όλοι οι υπόλοιποι και η Ευρύκλεια, Μαίρη Μηνά και οι μνηστήρες Αλέξανδρος Λογοθέτης, Γιώργος Παπαγεωργίου.\nΠροηγούμενο άρθροΘεατρικό εργαστήρι για ενήλικες στο "Τσάι στη Σαχάρα"\nΕπόμενο άρθροΤριήμερη επίσκεψη στην Ελλάδα από τον Αντιπρόεδρο της Ακαδημίας Θεάτρου της Σαγκάης στο πλαίσιο του έτους πολιτιστικών ανταλλαγών Ελλάδας – Κίνας